Pobeda Denvera uz dabl dabl Jokića\nBeta 24. oktobra 2019. 09:25\nKošarkaši Denvera pobedili su noćas na gostovanju Portland sa 108:100, uz dobru partiju srpskog igrača Nikole Jokića koji je postigao 20 poena uz 13 skokova, u prvoj utakmici Nagetsa u novoj sezoni NBA lige.\nJokić je taj učinak ostvario za nešto manje od 24 minuta, pošto je imao problema sa faulovima – napravio je tri lične greške u prvoj četvrtini. Vil Barton u pobedi je učestvovao sa 19 poena i pet skokova, Džamal Marej sa 14 poena, šest asistencija i pet skokova, a Pol Milsap sa 11 poena i pet skokova.\nPortland je prekinuo niz od 18 pobeda u prvim utakmicama sezone kao domaćin, što je najduži takav niz u istoriji NBA lige. Najefikasniji u domaćem timu bio je Demjan Lilard sa 32 poena i osam asistencija, a dobru partiju na svom debiju za Blejzerse prikazao je Hasan Vajtsad, 16 poena i 19 skokova.\nKošarkaši Finiksa pobedili su Sakramento sa 124:95. Sanse su predvodili Devin Buker sa 22 poena i 10 asistencija i Keli Obri sa 21 poenom i devet asistencija. Riki Rubio imao je 11 poena, 11 asistencija, šest skokova i četiri ukradene lopte, u prvoj urakmici za Sanse, a Denadre Ejton 18 poena uz 11 skokova.\nU ekipi Sakramenta, na čijoj klupi je debitovao trener Luk Volton, najefikasniji je bio Badi Hild sa 28 poena, pet skokova i dve asistencije. Srpski košarkaš Nemanja Bjelica postigao je pet poena, uz četiri skoka, dve asistencije i dve ukradene lopte, a Bogdan Bogdanović dva poena, dva skoka i dve asistencije.\nKošarkaši Majamija pobedili su Memfis sa 120:101. Džastis Vinslou bio je najefikasniji u pobedničkom timu sa 27 poena, sedam skokova i sedam asistencija, dok je ruki Kendrik Nan postigao 24 poena. Goran Dragić dodao je 19 poena za Majami, koji je igrao bez Džimija Batlera. On je odsustvovao iz privatnih razloga.\nU ekipi Memfisa Džeren Džekson postigao je 17 poena, a drugi pik na ovogodišnjem draftu Dža Morant 14 poena, četiri skoka i četiri asistencije. Srpski košarkaš Marko Gudurić je na debiju postigao devet poena, uz po dva skoka i asistencije.\nDalas je pobedio Vašington sa 108:100, predvodjen Lukom Dončićem, koji je postigao 34 poena, uz devet skokova i tri asistencije. Kristaps Porzingis dodao je 23 poena, dok srpski centar Boban Marjanović nije igrao.\nBredli Bil je sa 19 poena, devet asistencija, šest skokova i tri ukradene lopte bio najefikasniji u ekipi Vašingtona.\nMinesota je posle produžetka pobedila Bruklin sa 127:126. Karl Entoni Tauns postigao je 36 poena uz 14 skokova za pobednički tim, Endru Vigins 21 poena i osam asistencija, a Robert Kovington 15 poena i devet skokova.\nNajbolji u timu Bruklina bio je Kajri Irving, koji je na debiju za Netse postigao 50 poena, uz osam skokova i sedam asistencija. On je u samoj završnici promašio šut za pobedu.\nDetroit je pobedio Indijanu sa 119:110. Pistonse su predvodili Andre Dramond sa 32 poena i 23 skoka i Luk Kenrad sa 30 poena, od kojih je ubacio šest „trojki“ iz devet pokušaja.\nDomantas Sabonis postigao je 27 poena uz 13 skokova za Indijanu, Majls Tarner dodao je 25 poena, a Malkolm Brogdon 22.\nU ostalim utakmicama Filadelfija je pobedila Boston sa 107:93, San Antonio bio je bolji od Njujorksa sa 120:111, a Šarlot protiv Čikaga sa 126:125.\nOrlando je pobedio Klivlend sa 94:85, a pobedu na startu sezone ostvarila je i Juta, protiv Oklahome, 100:95.


"Minsitarka Mihajlovic odgovorna za stanje u EPS-u" | Ekspres.net\n"Minsitarka Mihajlovic odgovorna za stanje u EPS-u"\nIzvor: FOTO TANJUG / MRE/ ALEKSANDAR STOJANOVIC\nSvedoci smo učestalih i besprizornih pokušaja napada na JP Elektropivreda Srbije (EPS), pre svega od onih koji bi trebalo da osećaju ličnu odgovornost za problerme koji su se pojavili u funkcionisanju proizvodnje u termo i rudarskom sektoru tokom decembra 2021. godine, saopštio je Sindikat radnika EPS-a.\n"Napori koje čine zaposleni na površinskim kopovima Kolubare i Kostolca i u termoelektranama TENT-a i Kostolca da bi obezbedili pouzdanost i bezbednost u procesu proizvodnje električne energije, ostali su u senci napada, optuživanja, pa i vređanja najodgovornijih ljudi koji vode EPS, a samim tim i zaposlenih u njemu", navodi se u saopštenju sindikata.\nDodaje se kako su razumljive kritike i pritisak javnosti koja očekuje pouzdano snabdevanje električnom energijom, ali da je neshvatljivo da je, kako je navedeno, "kolovođa" tih napada resorna ministraka Zorana Mihajlović.\n"Ona izgleda misli da je izuzeta od odgovornosti za probleme nastale u proizvodnji, pre svega zbog nedovoljnog kvaliteta uglja koji se isporučivao termoelektranama. Njeni dirigovani napadi na EPS nisu u kontekstu popravljanja situacije i stabilizacije energetskog sistema Srbije, već u pravcu ispunjenja preuzetih obaveza prema lobijima da EPS spusti na kolena i od Srbije napravi energetskog zavisnika", tvrdi sindikat.\nTakođe, tvrdi se da je uloga ministrake energetike da uruši energetski sistem i EPS kako bi ga "rasprodala u bescenje".\nSindikat radnika EPS-a tvrdi da je nedovoljan kvalitet uglja posledica opstrukcije ministarke Mihajlović koja je odugovlačila sa izdavanjem dozvola za početak eksploatacije uglja na polju E u Rudarskom basenu "Kolubara".\nOva organizacija optužila je resornu ministarku da vodi politiku gašenja termokapaciteta i sprečavanja eksploatacije uglja u "Kolubari".\nOcenjuje se da ministraka, uz pomoć bivšeg sindikalnog lidera EPS-a Milana Ðorđevića, pokušava da srpsku energetiku prepusti trgovcima strujom, što bi dovelo do rušenja srpske privrede i višestrukog rasta cena struje.\n"Zabrinut za sudbinu zaposlenih u EPS-u i egzistenciju njihovih porodica, Sindikat EPS-a će u svom daljem delovanju jasno i snažno dati do znanja koji su ciljevi i putevi razvoja energetskog sistema Srbije. Ka tim ciljevima i na tom putu sigurno nećemo dozvoliti da nas vode takvi kao što je Zorana Mihajlović", zaključuje sindikat u saopštenju.\nZorana Mihajlović EPS sindikat\nVD direktor EPS-a Milorad Grčić podneo je neopozivu ostavku na tu funkciju i o tome pismeno obavestio predsednika Srbije Aleksandra Vučića i predsednicu Vlade Srbije Anu Brnabić, saznaje Tanjug.


Pokvareni planovi za Delta siti? - BGnekretnine blog\nPokvareni planovi za Delta siti?\nDelta siti, kompanija MPC Propertis, Novi Beograd\nNovosti 018 Nov 2008\nZemljište koje je zakupila kompanija MPC Propertis na Autokomandi nalazi se na prostoru koji je kompanija Delta planirala za izgradnju drugog Delta sitija.\nDelta na tom prostoru već poseduje parcelu kupljenu privatizacijom preduzeća Autokomanda i u planu ima izgradnju šoping mola dvostruko veće površine u odnosu na onaj na Novom Beogradu, hotel i poslovne zgrade.\nDa su tri parcele koje je u zakup dobio MPC propertis bile važne za Deltu govori i činjenica da je ta kompanija učestvovala na tenderu.\nO tome svedoče i makete novog Delta sitija gde se može primetiti da bi se tržni centar i ostali sadržaji protezali i preko parcela koje će po svemu sudeći biti date u zakup MPC propertisu. Sada se postavlja pitanje u kojoj meri neuspeh na tenderu kvari planove Delte za izgradnju novog šoping mola.\nDirektor sektora marketinga i PR u kompaniji MPC Propertis Danijela Jovanović nije mogla da kaže da li je MPC pobedom na tenderu za zakup zemljišta na Autokomandi pokvario planove Delte o izgradnji velikog šoping mola i pratećih sadržaja.\n„Na parcelama na Autokomandi biće izgrađeni objekti A klase. Naši stručnjaci će u naredna dva meseca napraviti koncept tog projekta. MPC propertis je pobedio na tenderu u konkurenciji tri ponuđača, a jedan od ponuđača bila je i kompanija Delta Rilestejt”, kaže Jovanovićeva i dodaje da je MPC učestvovao na tenderu jer ima svoje razvojne projekte.\nKompanija MPC Propertis saopštila je juče da je prvoplasirani ponuđač na tenderu za zakup zemljišta na Autokomandi. U zakup na 99 godina dobiće tri parcele površine oko 30.000 metara kvadratnih. MPC planira da na toj lokaciji izgradi poslovno-komercijalne objekte ukupne površine oko 90.000 metara kvadratnih.


Nije šala 2021-2022 - Fondacija 021 | neprofitna organizacija\nPočetna » Informisanje u službi građana » Nije šala 2021-2022\nNaziv projekta: Nije šala – seksualno uznemiravanje je ozbiljna stvar\nLokacija: Novi Sad – Vojvodina – onlajn prostor\nProjekat realizuju (nosioci): MultiRadio (medij civilnog društva) i SOS ženski centar\nDonator: Programa »Mladi i mediji za demokratski razvoj – MAY4DD« koji sprovodi Beogradska otvorena škola (BOŠ) uz podršku Kraljevine Švedske.\nTrajanje: oktobar 2021 – maj 2022.godine\nKratak opis projekta: Projekat će nastojati da doprinese podizanju svesti mladih o učestalosti i ozbiljnosti seksualnog nasilja nad ženama i devojkama. Specifični cilj(evi): 1. Povećana informisanost mladih o seksualnom nasilju, 2. Povećan broj mladih koji su aktivno uključeni u delovanje protiv seksualnog nasilja nad ženama i devojkama. Ključne aktivnosti na projektu su: 2 medijske obuke za mlade volonterke SOS ženskog centra na temu javnog istupanja i formalne komunikacije ka institucijama; održavanje 5 predavanja na 5 fakulteta i 1 javne tribine za mlade oba pola na temu seksualnog nasilja i tri radionica za devojke u cilju prevencije seksualnog nasilja; saradnja sa najmanje 5 fakulteta i drugim (omladinskim) organizacijama; novinsko izveštavanje o temi učestalosti i ozbiljnosti seksualnog nasilja nad ženama i devojkama, produkcija 5 epizoda potkasta i pratećih novinarskih tekstova, sprovođenje online promo kampanje za borbu protiv seksualnog nasilja; sprovođenje anketa sa mladima učesnicima projekta, kreiranje medijskih sadržaja po meri mladih, promocija projekta.\nCiljne grupe: Lokalno: Mlade volonterke SOS ženskog centra, mladi novinari MultiRadija, studenti i mladi oba pola sa teritorije Novog Sada i okolineNacionalno: mladi ljudi iz cele Srbije koji su videli onlajn medijske sadržaje i poruke onlajn medijske kampanje. Krajnji korisnici: Korisnice usluga SOS ženskog centra, institucije (pre svega fakulteti), publika MultiRadija, omladinske organizacije i organizacije za mlade, mladi ali i svi građani/građanke Vojvodine i Srbije.\nFokus je na mladima oba pola, na lokalnom i nacionalnom nivou, u cilju podizanja njihove svesti o učestalosti i ozbiljnosti seksualnog nasilja nad ženama i devojkama. Fokus je i na mladima u lokalnoj zajednici koji se koji se osnažuju da sprovode aktivnosti za mlade. Oni će informisati druge mlade odnosno svoje vršnjake na lokalnom nivou o seksualnom nasilju nad ženama i devojkama i motivisati ih da uzmu aktivno učešće u prevenciji i borbi protiv seksualnog nasilja u lokalnoj zajendici. Mladi u lokalnoj zajednici, ali i na nacionalnom nivou putem online kanala komunikacije i društvenih mreža obe partnerske organizacije, biće na adekvatan način informisani koliko je seksualno nasilje nad ženama i deovjkama učestalo i ozbiljno i kome mogu da se obrate za podršku. Mediji i organizacija civilnog društva aktivno će sarađivati kroz ovaj projekat kako bi što efikasnije dopreli do ciljne grupe mladih i ohrabrili ih da aktivno deluju u pravcu borbe protiv seksualnog nasilja.


November 9, 2020 – Knjaževačke vesti\nDevet godina zaredom u istočnoj Srbiji održava se Festival nauke „Timočki naučni tornado“. Ovaj festival ima za cilj promovisanje prirodnih i tehničkih nauka kod dece i mladih, buđenje interesovanja i predstavljanje nauke na zanimljiv, zabavan i privlačan način. – Usled ...\n10. novembra Isplata oktobarskih penzija\nPIO fond saopštio je da u utorak počinje isplata penzija za oktobar. Na šalterima pošta, poslovnih banaka i dostavom novca na kućnu adresu, u utorak, 10. novembra počinje isplata oktobarskih penzija u celosti, navodi se na sajtu Fonda PIO. U ...\nRezultati knjaževačkih sportista : 9. novembar 2020\nVredna pobeda Timočanina u Mrštanu, porazi Knjaza i Osica u Pirotu, rukometaši slavili u Boljevcu, odbojkašice izgubile u Nišu. FUDBAL Srpska liga istok, 16. kolo Moravac Orion – Timočanin 0:1 Zona istok, 13. kolo Senjak – OFK Knjaz ...\nZbog pogoršanja epidemiološke situacije, neće biti planiranih testiranja kandidata za sezonske poslove u ski centrima, saopšteno je iz JP Skijališta Srbije. Zbog pogoršanja epidemiološke situacije otkazano je testiranje kandidata za rad na sezonskim poslovima u srpskim Ski centrima, saopštilo je ...


Kabinet premijerke demantuje Gajovića: Nema preporuke da se ćuti o medijskoj strategiji | Insajder TV - Više od vesti\nKabinet premijerke demantuje Gajovića: Nema preporuke da se ćuti o medijskoj strategiji\nNe postoji nikakva preporuka premijerke Ane Brnabić da se do 10. maja ne govori o Nacrtu medijske strategije, rečeno je danas Insajderu u kabinetu premijerke. Sa druge stranke državni sekretar u Ministarstvu kulture i informisanja Aleksandar Gajović i dalje ostaje pri tvrdnjama da ovakva preporuka postoji.\nAleksandar Gajović, Ana Brnabić\nGajović je juče gostujući na TV Prva izjavio da je Vlada Srbije preporučila da se do 10. maja ne govori o Nacrtu medijske strategije.\n"Preporuka Vlade Srbije je da do 10. maja nemamo diskusije o Medijskoj strategiji", rekao je Gajović odgovarajući na brojna pitanja u javnosti o tom dokumentu.\nNa pitanje sa kojim je obrazloženjem data takva preporuka, Gajović je naveo da ne zna šta je obrazloženje i da se kao "vojnik Vlade" toga pridržava.\nGajović je ovo danas potvrdio u odgovorima za Insajder.\n„Radi se o oročenoj preporuci čiji datum 10. maj i ništa posebno ne znači, osim eventualne naznake da će u periodu koji je pred nama intenzivnije pristupiti odgovorima na pitanje o daljim koracima koji se tiču Strategije razvoja sistema javnog informisanja Republike Srbije do 2023“, navodi se u odgovorima Insajderu, koje je potpisao Aleksandar Gajović.\nOn je naveo i da ne postoji obaveza davanja obrazloženja, budući da je u pitanju preporuka, a ne obaveza.\nS druge strane, u Kabinetu premijerke Ane Brnabić Insajderu je rečeno da ne znaju ništa o ovoj preporuci, odnosno da ona ne postoji.\nGajović je tvrdnje o navodnoj preporuci Vlade Srbije da se do 10. maja ne govori o Nacrtu medijske strategije ponovio i sinoć, gostujući na N1.\n"Neću ništa reći, posle 10. maja ću moći o tome da govorim. Da se razumemo, nema nikakve misterije taj 10. maj... Nemam nikakvih čvrstih elemenata da bih o tome mogao da govorim sada", rekao je Gajović.\nViše novinarskih i medijskih udruženja ocenilo je nedavno da je Nacrt strategije razvoja javnog informisanja do 2023. kao "nelegitiman dokument, izrađen bez učešća relevantnih predstavnika struke i civilnog društva".\nNaime iz izrade ovog dokumenta povukla su se sva relevantna udruženja i pojedinci, od kojih mnogi upravo zbog imenovanja Gajovića na mesto državnog sekretara. UNS je, na primer, učešće u radnoj grupi za izradu strategije uslovio Gajovićevom smenom.\nSve to nije sprečilo Gajovića, ali i ministra za kulturu Vladana Vukosavljevića da strategiju ocene kao legitiman dokument.\nIako sam tekst strategije nikad nije objavljen, odnosno njegovo obelodanjivanje je u više navrata odlagano, objavljeno je nekoliko verzija, iz kojih se vidi da se umesto proklamovanog izlaska, zapravo jača uloga države u medijima.\nPotom je iznenada Suzana Vasiljević, savetnica za medije predsednika Srbije Aleksandra Vučića, izjavila da je izrada medijske strategije zaustavljena posle konsultacija predsednika Srbije Aleksandra Vučića i premijerke Ane Brnabić.\nUmesto odgovora javnosti o tome zašto je strategija povučena, da li će i ko raditi na tekstu nove, da li je obezbeđeno učešće relevantnih medijskih udruženja u njenoj izradi, nadležni državni sekretar Aleksandar Gajović navodnom preporukom o ćutanju do 10. maja izbegava razgovor o ovoj temi.


Vesti online / Srpski informativni portal / Ispunismo zahteve Hrvatima, možda nas i puste u EU!\nOtkrili spomenik Milankoviću: Vučić i Grabar Kitarović\nTelevizija N1 prenosi tekst deklaracije u kojoj se navodi da je dogovoreno da se, u cilju unapređenja bilateralnih odnosa, regionalne saradnje i stabilnosti kao i rešavanja otvorenih pitanja između dve države, aktivno pokrenu ili ubrzaju sledeći procesi.\nTi procesi su: unapređenje bilateralne zaštite manjina - srpske u Hrvatskoj i hrvatske u Srbiji na osnovu Sporazuma između SCG i Hrvatske o zaštiti prava srpske i crnogorske manjine u Hrvatskoj i hrvatske manjine u SCG potpisanog 15. novembra 2004. godine u Beogradu, kao i Okvirne konvencije za zaštitu nacionalnih manjina, usvojene od strane Saveta Evrope 10. novembra 1994. godine.\nDruga tačka konvencije navodi da odmah treba pristupiti pregovorima državnih komisija o određivanju granične linije između Srbije i Hrvatske, na osnovu međunarodnog prava. - Dve države nemaju nikakvih teritorijalnih zehteva, a u slučaju da bilateralni pregovori u razumnom vremenu ne uspeju, obe države su spremne da svoj teritorijalni spor iznesu pred međunarodne pravosudne institucije.\nTreća tačka Deklaracije je saglasnost da su i Srbija i Hrvatska spremne da ubrzaju primenu Sporazuma o pitanjima sukcesije, potpisanog 29. juna 2001. godine u Beču.\nČetvrta tačka je saglasnost da je potraga za nestalim licima prioritetno humanitarno pitanje i da će uložiti iskrene i maksimalne napore u traženju nestalih.\nU nastavku deklaracije se navodi da su obe države svesne novih izazova pred Evropom i svetom, posebno međunarodnog terorizma i svetske migrantske i izbegličke krize kao i da su spremne da aktivno i koordinirano deluju u borbi protiv terorizma i izbegličke krize. - Obe države su spremne da aktivno učestvuju u zajedničkim razvojnim i prekograničnim projektima EU - navodi se na kraju deklaracije.


Francuska – “Sanofi”: Odobrenje za vakcinu, u prvoj polovini 2021. godine – Televizija srpske dijaspore\nFrancuska – “Sanofi”: Odobrenje za vakcinu, u prvoj polovini 2021. godine\nOd Vladan Božić\t Poslednja izmena 24.06.2020\nFrancuski proizvođač lijekova, “Sanofi”, saopštio je da očekuje, da će u prvoj polovini sljedeće godine dobiti odobrenje za potencijalnu vakcinu protiv kovida-19, koju razvija sa britanskim “Glakso Smit Klajnom” /GSK/.\n“Sanofi” i GSK su saopštili u aprilu da će vakcina, ukoliko bude uspješna, biti dostupna u drugoj polovini 2021. godine.\n“Rukovodimo se dijalogom, koji vodimo sa regulatornim vlastima”, rekao je novinarima glavni istraživač u “Sanofiju”, Džon Rid, odgovarajući na pitanje o ubrzanju rada.\nU ovom trenutku, ne postoji vakcina protiv virusa korona, od kog je u svijetu zaraženo više od devet miliona ljudi, a umrlo preko 469.000. Za sada, postoji samo par lijekova, koji su se pokazali korisnim za hospitalizovane pacijente u kliničkim testovima.\nMnogi proizvođači lijekova su se uključili u trku za proizvodnju bezbjedne i efikasne vakcine, koja može da se masovno proizvodi.\nTestove na ljudima od marta vrše “Moderna”, Univerzitet Oksford u saradnji sa “Astra zenekom” i savez “Biontek” i “Ficer”.\nDirektor “Sanofija”, Pol Hadson, izjavio je da nije sigurno, da će oni koji sada prednjače u trci, biti i pobjednici.\n“Postoje kompanije koje napreduju brže, ali da budemo brutalno jasni – brzina donosi tri nepovoljnosti. Oni koriste postojeći rad, u mnogim slučajevima onaj vezan za Sars. Malo je vjerovatno da će to biti uspješno i nema garancija da će moći da se isporuči u velikim količinama”, rekao je Hadson.\nOn je rekao, da je vjerovatnoća da će “Sanofi” biti uspješan, “veća nego kod svih drugih”.\nGlavni medicinski zvaničnik GSK-a je izjavio ranije Rojtersu, da je ovoj kompaniji važniji kvalitet od brzine.\n2021. godinefrancuskaodobrenjepandemijaprva polovinaSanofiza vakcinu\nU Crnoj Gori potpuni haos!\nSrpski klub BANJALUKA\nAustrija – pandemija: Gornja Austrija je žarište, od danas obavezno nošenje…\nFrancuska – Vlada: Odlazi i Kastaner sa mjesta ministra policije


Ne poslujemo uz pomoć politike Žurnal - Jedina slobodna teritorija\nFirma BS Telekom Solutions tvrdi: Ne poslujemo uz pomoć politike\nObjavljeno: 29.07.2020. u 14:09h\nReagovanje firme BS Telekom solutions na Žurnalov tekst „BS TS, UZ MALU POMOĆ POLITIKE: Nadziranje cesta u BiH višestruko skuplje nego u Hrvatskoj“.\nŽurnal iznosi neistinu da BS Telekom posluje uz pomoć politike. BS Telecom Solutions je profesionalni privredni subjekt, samostalan i nezavisan, regionalni lider na polju inteligentnih-transportnih sistema (ITS) u BiH, Srbiji, Crnoj Gori i Hrvatskoj, na kojeg bi Žurnal trebao biti ponosan. Do sada je BS Telecom Solutions demantovao sve klevete o vezivanju BS Telecom Solutions s politikom. To potvrđuju novi regionalni poslovni uspjesi BS Telecom Solutions. Cijelo vrijeme svog postojanja, kompanija većim dijelom posluje sa privatnim firmama i firmama u inostranstvu, a ne sa javnim kompanijama u BiH. U 2019. godine 73% prometa BS Telecom Solutions je ostvarila sa privatnim firmama i firmama u inostranstvu, slično kao i 2014. godine. BS Telecom Solutions u BiH zapošljava preko 100 visokoobrazovanih zaposlenika i nalazi se u vrhu liste top 10 IT kompanija u BiH.\nŽurnal iznosi neistinu da su usluge BS Telecom Solutions u BiH skuplje nego u Hrvatskoj. Sve cijene softvera i usluga BS Telecom Solutions su identične i jedinstvene za sve države u kojim posluje. U dijelu članka Žurnala, u kojem se uspoređuju cijene u BiH i Hrvatskoj, namjerno ili iz neznanja, brkaju se ugovori za održavanje i implementaciju sistema, miješaju se ugovori koji su na tri godine sa onim od jedne godine, ne razdvajaju se ugovori sa tunelima i bez tunela, čak se miješaju dva različita sistema (sistem za naplatu i sistem za upravljanje i održavanje cestama). Žurnal, štaviše, apsolutno ne utvrđuje koji udjel otpada na softvere, a koji udjel otpada na partnere koji izvode građevinske radove, energetiku itd.\nŽurnal iznosi neistinu je da je rad sa JP Autocestama FBiH izuzetno profitabilniji u odnosu na rad van BiH. BS Telecom Solutions je u prošloj poslovnoj godini (2019) sa JP Autoceste FBiH ugovorio na polju ITS sistema poslove u visini od 10,7% ukupnih prihoda u tom segmentu, dok ostatak od 89,3% je bio realizovan van BiH. Još jednom ponavljamo da sve cijene softvera i usluga BS Telecom Solutions su identične i jedinstvene za sve države u kojim posluje tako da pisanje Žurnala o profitabilnosti predstavlja čistu neistinu. Isti modeli održavanja i po istim cijenama se primjenjuju i van BiH.\nDženita Bečić, šef ureda\nAdvokatsko društvo „Ademović, Nožica i partneri“\npolitika, BS Telekom Solutions, reagovanje


Počinje istraživanje posledica NATO bombardovanja\nArhiva - Zastava Srbije ispred zgrade Generalštaba tadašnje Vojske Jugoslavije, uništene tokom bombardovanja 1999.\nDevetnaest godina posle NATO bombardovanja Srbije, počelo je istraživanje posledica, potpisivanjem sporazuma između ministarstava za zaštitu životne sredine i zdravlja, a država je za taj poduhvat obezbedila 15 miliona dinara.\nPredviđeno je da u tom istraživanju učestvuju i ministarstva odbrane i prosvete, te nauke i tehnološkog razvoja, koja su već potpisala sporazum o saradnji.\nMinistar zdravlja Zatibor Lončar rekao je da će rezultati istraživanja biti važni za Srbiju, ali i za ceo svet, prenose mediji.\n"Mi ovo smatramo svojom obavezom prema sebi i prema budućim generacijama. Istorija je takva da je neke stvari potrebno dokazati, zato je potrebno da dođemo do činjenica o tome šta se desilo i da se to više nikome ne desi", rekao je Lončar.\nMinistar za zaštitu životne sredine Goran Trivan je posle potpisivanja sporazuma poručio:\n"Kada shvatimo šta se dogodilo i razmotrimo sve aspekte, znaćemo i šta treba raditi da zaštitimo svoje građane i svoj biodiverzitet i biosferu".\nIstraživanje će voditi četiri tela - savet koji sačinjavaju naučnici iz oblasti medicine, fizike, biologije i drugih nauka, koordinaciono telo, nacionalna laboratorija i Upravni odbor koji sačinjavaju predstavnici ministarstava.\nTrivan je istakao da posledice bombardovanja u Srbiji nisu povezane samo sa osiromašenim uranijumom, već i sa granatiranjem petrohemijskih postrojenja, koja takođe ostavljaju posledice po ljude i prirodu.\n"Verujem da najveće posledice onoga što se desilo jesu na KiM, i oni isto imaju pravo na istinu i da se pozabavimo statistikom oboljenja. To nije pitanje srpske propagande, već pitanje zdravlja", rekao je Trivan i dodao:\n"Srbiju su bombardovale bivše administracije nekih zemalja. U međuvremenu su se pojavile druge administracije koje bi mogle imati empatiju prema zemljama kojima se bomardovanje dogodilo".\nTrivan je kazao da već postoje pritisci u vezi sa istraživanjem, ali nije želeo da kaže od koga pritisci stižu.\n"Nema razloga da bilo ko bude protiv ovog istraživanja, jer je naš cilj samo da dođemo do istine. To nije pitanje politike, koristićemo naučne metode koje su prihvatljive u celom svetu, kako bi i rezultati bili prihvatljivi", dodao je Trivan.\nNačelnica Klinike za neurohirurgiju Kliničkog centra Srbije Danica Grujičić, koja je i predsednica koordinacionog tela istraživanja, rekla je da će istraživanje imati dve faze, a u prvoj će se prikupljati već postojeći podaci o posledicama bombardovanja.\n"Teško je reći kada ćemo imati prve rezultate, ali ne verujem da će biti pre dve godine. Bitno je reći da će bez obzira na to da li će se vlade i premijeri promeniti, naše istraživanje nastaviti da se odvija", kazala je Grujićič.\nOna je istakla da posledice bombardovanja nisu samo maligne bolesti, već i uticaj na potomstvo, autoimune bolesti, pa i na sterilitet.\n"Organizovano praćenje stanja vojnika koji su bili na područjima koja su bombardovana rađeno je na VMA, ali je 2003. godine ukinuto zbog nedostatka sredstava. Naše zdravlje nije bilo bitno ljudima koje smo tada birali", dodala je Grujičićeva.\nProfesor Mašinskog fakulteta u Beogradu Aleksandar Jovović rekao je da je cilj da ovo istraživanje i rezultati budu priznati u svetu.


Astronomi po prvi put otkrili planetu koja orbitira oko tri zvezde - Muški magazin - trendovi, fitness, lifestyle, saveti, devojke...\nAstronomi po prvi put otkrili planetu koja orbitira oko tri zvezde\nAstronomi su prema svemu sudeći po prvi put u istoriji otkrili planetu koja orbitira oko tri zvezde istovremeno...\nGW Ori zvezdani sistem udaljen 1.300 svetlosnih godina od Zemlje u Orion sazvežđu i oko njega se nalazi masivni disk prašine i gasa, koji je potpuno normalna pojava u mladim zvezdanim konstelacijama tokom formiranja planeta. Međutim, ono što nikako nije svakodnevna pojava, jeste da ovaj sistem nema jednu zvezdu, niti je binaran, već poseduje čak tri zvezde oko kojih se stvari odvijaju.\nDa misterija bude veća, disk GW Ori sistema podeljen je u dve polovine, slično saturnovim prstenovima samo kada bi se među njima pronašao veliki razmak, sa drugom polovinom nagnutom za oko 38 stepeni ugrubo.\nOvaj razmak u disku mogao bi biti izazvan pojavom jedne ili više planeta u sistemu, sudeći prema Evropskoj Južnoj Opservatoriji, a u ovom slučaju, ovo bi bio slučaj prve ili prvih planeta koje orbitiraju oko tri zvezde odjedanput.\nTim astronoma je razvio model po GW Ori sistemu, koji je doveo do otkrića objavljenog u čuvenoj publikaciji Monthly Notices of the Royal Astronomical Society u kome gasovita planeta veličine Jupitera može predstavljati najlogičnije objašnjenje masivnog razmaka u prstenastom oblaku prašine i gasa. Uprkos tome što nije moguće videti planetu direktno još uvek, deluje da ga ona svojom orbitom seče tačno na ovom mestu.\nDruga mogućnost prekidanja prstena jeste gravitaciona tenzija između zvezda zadužena za čišćenje prostora u disku, ali naučnici dodaju da ne postoji dovoljno turbulencija unutar samog diska kako bi se ova teorija opravdala.\nKako je naveo New York Times, ukoliko bi ova planeta imala mogućnost za održavanje života i kada bismo imali priliku da otputujemo do nje, mi ne bismo videli tri zvezde na nebu, već bismo umesto toga videli samo jedan par iz razloga što dve najdalje zvezde kruže toliko blisko jedna drugoj da deluju kao jedna tačka. Međutim, tokom planetarne rotacije bili bismo u mogućnosti da vidimo zvezde kako se podižu i spuštaju u neverovatnim zorama i sumracima, koji nisu ni nalik bilo kojim drugim u univerzumu za koje smo saznali do sada.\nPostojanje same planete u ovakvim uslovima i dalje predstavlja pitanje kontraverze, ali opservacije putem ALMA teleskopa i Very Large Telescope u Čileu tokom sledećih nekoliko meseci najverovatnije će doneti konačne odgovore na brojna pitanja vezana za ovu čudnu postavku.


Sve više poročnih penzionera: seks, droga i alkohol - Penzin\nPočetna Magazin Godine Sve više poročnih penzionera: seks, droga i alkohol\nTokom poslednjih pet godina broj mladih koji su na rehabilitaciji od alkoholizma u Velikoj Britaniji pao je za četvrtinu, ali je zato broj penzionerki koje su krenule na rehabilitaciju povećan za 65 odsto (mada je početna brojka bila svega 1.436 slučaja).\nSlika: Polne bolesti kod starih – 4 faktora epidemije\nIstraživanje iz 2012. godine, sprovedeno od strane Informacionog centra za zdravlje i socijalnu zaštitu (Health and Social Care Information Centre), utvrdilo je da je “visokorizično opijanje” najčešće kod muškaraca starih od 55 do 64 godine.\nPenzija može da “oslobodi” loše navike koje su suzbijane tokom radnog veka – čak trećina penzionera koji imaju problem sa alkoholizmom steklo ga je tek u penziji.\nGodine donose i drugu vrstu stresa koja može voditi ka zloupotrebi alkohola: tuga, samoća ili loše zdravlje.\nGeneracija bejbibumera je u naročitom riziku s obzirom da je prosečno pila više alkohola od svojih prethodnika. Pored toga, kupovina putem interneta (uz kućne dostave) čini alkohol još dostupnijim te podstiče navike opijanja. Uzrok može biti i u tome što su bejbibumeri odrasli u “atmosferi” kada alkohol više nije bio velika tema u društvu, a pre nego što je ponovo to postao (zbog čega ga mlađe generacije rađe izbegavaju).\nEvropski centar za monitoring zavisnost (European Monitoring Centre for Drugs and Drug Addiction – EMCDDA) procenjuje da će broj osoba starijih od 65 godina na rehabilitaciji u Evropi biti udvostručnen do 2020. godine u odnosu na 2001. godinu.\nOvo se ne može objasniti samo većom dostupnošću ovih tretmana. A alkohol nije jedini problem zavisnosti sa kojim se suočavaju stari.\nIstraživanje Kraljevskog koledža u Londonu otkrilo je da je, na primer, starosna grupa od 50 do 64 godine, pušila marihuanu deset puta više u 2007. godini u odnosu na 1993. godinu.\nNe mora da znači da su ovo novi korisnici koji su počeli sa ovom navikom u penziji, ali može biti oživljavanje starih navika iz 1960-ih i 1970-ih.\nA kako poroci nikada ne idu sami, povećan je i broj seksualno prenosivih bolesti (STD). Samo broj slučajeva genitalnog herpesa kod starijih od 65 godina povećao se za 50 odsto za poslednjih pet godina kod muškaraca, a praktično se udvostruči kod žena istih godina!\nEpidemija polnih bolesti kod starih Amerikanaca\n“Luda penzija” može biti zanimljiva, piše Ekonomist, ali treba biti oprezan. Stari su osetljiviji na efekte lekova i alkohola, s obzirom da su i “stare jetre” manje efikasne. Sporedni efekti mogu biti takođe ozbiljni jer osoba pod dejstvom alkohola ili narkotika lako može pasti i, na primer, slomiti kuk.\nPolne bolesti utiču i na ceo imuni sistem što dodatno opterećuje ionako sve skromnije zdravstvo. Možda raduje to što će bar njihova deca jednog dana biti “bolji” penzioneri jer su im već danas navike nešto bolje nego njihovim roditeljima, bakama i dekama, zaključuje Ekonomist.\nTags:alkoholbejbibumeridrogamarihuanamuškarcipolne bolestiporociseksseks u domovima za starestariVelika Britanijažene\n7 tajni za unapređivanje mozga\nMoči: Novogodišnji kolač koji ubija stare (video)


Priča o bogatašu i robijašu hit u Francuskoj : Crveni tepih\nPriča o bogatašu i robijašu hit u Francuskoj\nFilm o aristokrati koji ne može da pokreće telo posle nesreće sa paraglajderom, pa za pomoćnika u kući angažuje mladića koji tek što je izašao iz zatvora, za samo 13 dana videlo je više od pet miliona Francuza.\nJesenji filmski fenomen u Francuskoj, film “Intouchables” o milijarderu tetraplegičaru, prešao je prag od pet miliona gledalaca za manje od dve sedmice, saopštio je danas distributer “Gaumont”.\nFilm Erika Toledana i Olivijea Nakaša, sa Fransoaom Klizeom i Omarom Sijem, u bioskop je stigao 2. novembra i imao je pet miliona gledalaca za 13 dana u bioskopima, navodi u saopštenju distributerska kuća.\nZa isti vremenski period, film “Intouchables” nadmašio je „Avanture Tin tina: Tajna jednoroga” Stivena Spilberga, koje su počele da se prikazuju nedelju dana ranije.\nFilm “Intouchables” prikazuje se u 603 bioskopa, a mnogi gledaoci zbog velikog interesovanja ne uspevaju da dođu do ulaznica.\nFilm je priča o Filipu (Fransoa Klize), aristokrati koji ne može da pokreće telo posle nesreće sa paraglajderom i za pomoćnika u kući angažuje Drisa (Omar Si), mladića koji tek što je izašao iz zatvora.


Radionice za lične i profesionalne veštine - Užicka Republika Press\nMladi iz Užica imaju priliku da od 30. maja do 1. juna učestvuju na trodnevnim besplatnim edukativnim radionicama, u okviru kojih će moći da steknu nove lične i profesionalne veštine značajne za buduće zaposlenje.\nRadionice će održati sertifikovani predavači u Centru za informisanje i profesionalno savetovanje Nacionalne službe za zapošljavanje od 9 do 17 časova, u okviru nacionanog programa Coca-Cola podrška mladima, koji kompanija Coca-Cola HBC Srbija sprovodi već drugu godinu zaredom, u saradnji sa Ministarstvom za rad, zapošljavanje, boračka i socijalna pitanja, Nacionalnom službom za zapošljavanje i NALED-om. Zainteresovani kandidati se mogu prijaviti za učešće u programu na sajtu www.coca-colapodrskamladima.com.\nPotrebno je da kandidati popune jednostavan formular, dok se na internet stranici mogu upoznati sa svim detaljima programa.\n„Nakon prošlogodišnjih radionica koje smo organizovali za više od 700 mladih, više od 100 mladih je našlo zaposlenje i to nas je motivisalo da ove godine organizujemo program za više od 1000 polaznika. Znamo da mladima nedostaju praktične veštine i saveti koji će im koristiti na budućim pozicijama i mi smo odlučili da podržimo upravo one koji će jednog dana uobličavati budućnost našeg društva“, smatra Jovana Paljić lider ovog projekta u kompaniji Coca-Cola HBC Srbija.\nOvaj nacionalni program namenjen je nezaposlenim mladim ljudima koji imaju između 18 i 30 godina i minimalno srednju stručnu spremu,a koji ne učestvuju u drugim zvaničnim programima obuke. Polaznici uče o uspešnoj komunikaciji, poslovnoj administraciji, upravljanju projektima, pripremi poslovnih planova, kao i tome kako da lakše dođu do željenog posla.\nNakon Novog Sada,Vranja, Šapca i Užica radionice setokom maja i juna održavajui u Zaječaru, Jagodini, Nišu, Kikindi, Novom Pazaru, Valjevu, Čačaku, Subotici i Kruševcu.


Saveznici napuštaju Ameriku, ne mogu da gledaju kako ih Vašington žive sahranjuje! | Vestinet.rs\nPočetna TEMA DANA\tSaveznici napuštaju Ameriku, ne mogu da gledaju kako ih Vašington žive sahranjuje!\nSaveznici napuštaju Ameriku, ne mogu da gledaju kako ih Vašington žive sahranjuje!\nTeheran je više puta pozvao Vašington da odustane od svojih sankcija protiv Islamske Republike, posebno usred pandemije COVID-19, optužujući Ameriku da preti životima i blagostanju miliona Iranaca.\nDEMNATOVALI SZO I CEO GLOBALNI SVET: Šveđani nisu uveli nikakve ozbiljnije mere protiv korone, od sopstvenog razuma, a opada broj umrlih i zaraženih!\nJužna Koreja je prekinula posao sa SAD da bi nastavila isporuke humanitarnog izvoza u Iran.\nSeul je dobio američku izvoznu dozvolu koja omogućava azijskoj državi da nastavi humanitarne izvozne isporuke u Iran, objavio je u petak zvaničnik južnokorejskog ministarstva vanjskih poslova.\n„6. aprila je započeo proces humanitarnog izvoza zasnovan na Generalnoj licenci br. 8“, rekao je zvaničnik.\n„Naše kompanije i banke trebalo bi da pripreme dokumenta koja su potrebna da izvrše pojačanu dubinsku istragu i mislimo da isporuke mogu početi otprilike mesec dana kasnije“, dodao je.\nOpšta licenca br. 8 je mehanizam oslobađanja od Ministarstva finansija Ministarstva finansija SAD, stvoren u februaru 2020. godine, koji omogućava „određene humanitarne trgovinske transakcije koje uključuju centralnu banku Irana“, iako je poslednji podložan američkim sankcijama.\nUporedo sa mehanizmom oslobađanja, Seul je predložio korejski program humanitarnog trgovinskog sporazuma koji poziva na upotrebu iranskih bankarskih institucija koje još uvek nisu bile pod američkim sankcijama, kao što je banka Bliskog Istoka, kako bi se omogućilo obavljanje transakcija.\nZemlja takođe gleda na potpisivanje Švajcarskog humanitarnog trgovinskog sporazuma koji omogućava švajcarskim kompanijama da posluju s prodajom hrane i medicinskih potrepština Iranu, piše Sputnjik.\n„Južna Koreja se zalaže za sve tri metode“, potvrdio je zvaničnik Ministarstva spoljnih poslova.\nPre nego što je aranžman sa SAD dogovoren ove nedelje, južnokorejske kompanije su se plašile odmazde američkih sankcija protiv prodaje lekova i druge robe Iranu, što je nagnalo da trgovina naglo opadne.\nPre 2018. godine Južna Koreja je otkupila oko 10 posto izvoza iranske nafte, a oko 1/10 njenog uvoza energenata, bio je iz Irana.\nMeđutim, u maju 2018. godine SAD su se jednostrano povukle iz iranskog nuklearnog sporazuma i uvele stroge energetske i bankarske sankcije protiv Teherana, preteći drugim državama i kompanijama sekundarnim sankcijama ako nastave da posluju sa tom zemljom.\nSeul i većina drugih zemalja su se pridržavali, zaustavljajući uvoz nafte iz zemlje Bliskog Istoka sredinom 2019. godine.\nIran, koji je postao najteže pogođen pandemijom COVID-19, više puta je pozvao Vašington da prestane da ometa izvoz, rekavši da sankcije oduzimaju državi prihode koje bi mogla da koristi za kupovinu potrebnih medicinskih i drugih oprema.\nTrampova administracija i dalje insistira na tome da ne postoje „nikakve sankcije“ koje bi sprečile isporuku humanitarne pomoći Iranu, čak i dok je pritiskao Međunarodni monetarni fond da odbaci zahtev Teherana za kredit u iznosu od pet milijardi dolara za pomoć u borbi protiv pandemije.\nIran je prijavio preko 68.000 infekcija COVID-19, a do danas je preko 4.200 Iranaca umrlo od komplikacija povezanih sa koronavirusom.\nItalijani napravili analizu smrtnosti od koronavirusa: Stručnjaci pregledali kartone preminulih i evo šta su otkrili\nEvo koliko je Dodik darivao novca medicinskim radnicima u zdravstvu…


Gaske i Šardi trijumfovali, na terenu napokon Krajinović i Lajović – Lajk.rs\nRukavica je bačena – i drugi nosilac turnira u Dubaiju napokon zna svog protivnika. Sa druge strane mreže od Andreja Rubljova sutra će se naći Finac Emil Rusovuori, koji je – posle eliminacije Viktora Troickog u završnoj rundi kvalifikacija – danas pobedio Australijanca Džordana Tompsona posle neizvesne završnice taj-brejka drugog seta i prihvaćenog “čelendža” na meč loptu – 6:3 7:6. Rusovuorija deli 79 mesta na ATP listi od osmoplasiranog Rubljova – ali Rusu neće nimalo lako biti sutra protiv igrača koji je u solidnoj formi od početka godine, i koji se u Dubaiju već odlično aklimatizovao i privikao na uslove igre – pobedivši već u tri meča.\nOd svog trijumfa u Roterdamu – izvojevanog pobedama protiv Endija Mareja i Stefanosa Cicipasa – Andrej se nije baš naigrao tenisa, došavši u polufinale narednog turnira u Dohi uz prolaz u prvom kolu i dva predata sledeća meča. Uteha u porazu protiv osvajača Dubaija 2018. Bautiste Aguta u pofufinalu došla je u formi trofeja u dublu u paru sa Aslanom Karacevom – a očekuje se da će Rus imati priliku da igra više tenisa u Emiratu.\n“Drago mi je da sam osvojio Roterdam, jak turnir na kome sam uvek želeo da trijumfujem. Drago mi je kada čujem da me smatraju za specijalistu za turnire ATP serije 500, i želeo bih da mogu da ponovim taj nivo igre u Dubaiju. To neće biti lako, jer ovde loptica odskače dosta visoko i u tim uslovima ne mogu da kontrolišem igru na željenom nivou. Ono što je sigurno je da ću dati sve od sebe da odigram svoj stil tenisa na najvišem mogućem nivou!” najavljuje veliku borbu jedan od najuspešnijih igrača ATP turneje poslednjih meseci.\nPobednik dana u Dubaiju bio je Rišar Gaske, koji je svojom 550. pobedom u ATP takmičenjima (protiv Džordana Tompsona) postao šesti na spisku aktivnih igrača po broju pobeda – posle Federera (1243), Nadala (1008) i Đokovića (943). Južnoafrikanac Heris će imati priliku da istestira spremnost prvog nosioca turnira Dominika Tima posle pobede nad kolegom-kvalifikantom O’Konelom – i tu se ponavlja priča meča Rubljov – Rusovuori – gde se veliki favorit koji se ne oseća baš idealno ove godine u Dubaiju susreće sa igračem koji je ostvario već 3 pobede i gori od želje da nastavi svoj pohod kroz naredne runde turnira. Kvalifikanti su ostali bez jednog svog “člana” u narednoj rundi time što je Nemac Štruf lako pobedio Kukuškina 6:3 6:2 i zakazao duel sa trećim nosiocem Šapovalovim u narednom kolu.\nfoto: Bai Xuefeihujingchen / Xinhua News / ProfimediaAko je Gaske bio pobednik dana – drugi igrač iz zemlje Gala je bio autor iznenađenje dana: Žeremi Šardi je pobedio De Minora u 3 seta – posle ubedljivo izgubljenog prvog seta sa rezultatom 6:2 (6:3 6:4 do kraja). Tačku na uzbudljiv dan u kome je viđeno najviše mečeva odigranih u 3 seta stavio je Mađar Marton Fučovič – izvojevavši tešku pobedu protiv Australijanca De Minora posle sličnog scenarija viđenog u prethodnom meču na centralnom stadionu Ejvijejšn Centra – 2:6 7:5 6:4.\nPročitajte još... Ražnatovići se baš potrudili, svuda su baloni i OGROMAN MEDVED!\nfoto: ProfimediaPosle dramatičnog i srećnog razrešenja situacije sa karantinom u Dohi, u utorak će u Dubaiju nastupiti naš Filip Krajinović protiv Španca Davidović-Fokine, a nešto ranije će na teren broj 2 istrčati Dušan Lajović – kome će suparnik u drugom kolu biti novopečeni Beograđanin i omiljeni igrač ovih prostora – Malek Džaziri. Da su okolnosti normalne, naši asovi bi bili veliki favoriti – ali su nas neočekivani ishodi brojnih mečeva od kada se profesionalni tenis igra u uslovima pandemije naučili da prvo odserviramo – pa da kažemo as. Sigurni smo da će takmičarski motivi biti na najvišem nivou kod Filipa i Dušana pred ove i – nadajmo se – naredne mečeve u Dubaiju, i da će to biti garant za njihove reprezentativne nastupe!\nIsplivali NOVI DETALJI višegodišnjeg sukoba Miljane Kulić i Mišela!


Kraj kulture? Kada ne postoje vrednosti, nema ni kritike - Biznis i Finansije\nHome\tPosle 5\tKraj kulture? Kada ne postoje vrednosti, nema ni kritike\nby bifadmin 2. septembra 2017.\nPoslednjih četvrt veka smatra se dobom velikog tehnološkog napretka, međutim njega ne samo da nije pratio adekvatan kulturni razvoj, već je masovna kultura, koju odlikuje banalnost i potpuni nedostatak introspekcije i kritičkog mišljenja, u potpunosti istisla tekovine visoke, pa i pop-kulture, koje su do pre samo nekoliko decenija imale moć da uređuju čitava društva.\n„Pred našim očima se odvija jedan proces čije su posledice dramatične. Dominacija masovne kulture – koja ne samo da je sušta suprotnost visokoj, već je najvidljivija preteča populizma u politici, a sada i njegov najvažniji saveznik – u polju kulture postiže isto ono što tabloidi rade u medijima, otvara vrata manipulacijama i sprečava da istinite informacije dođu do nas. Kultura, osim što određuje neko društvo, i harmonizuje odnose u njemu. Visoka kultura je oblikovala najvažnije društvene teme i na taj način kreirala detant između društvenih slojeva u 19. i 20. veku. Ona se povukla, a sa njom i srednja klasa, a u međuvremenu nije izmišljen novi medijator koji bi utišao napetost između malog kruga izuzetno bogatih i moćnih, i nasuprot njima velikog broja siromašnih ljudi”, upozorava Gojko Božović, direktor izdavačke kuće ”Arhipelag”.\nSve je samo agresivni marketing\nKulturi se danas tek retorički pridaje značaj, ali u suštini ona više nema adekvatnu podršku niti ambijent u kojem bi mogle do izražaja da dođu njene pokretačke osobine. Čak i kad nastanu neka nova velika umetnička dela postavljaju se pitanja da li ona mogu da dopru do publike kojoj su namenjena, i ko odlučuje o njihovim vrednostima?\nBez prave evaluacije postepeno dolazi do gubitka kulturnog značaja, ali i dela publike. Pre samo tri decenije rubrike o kulturi su bile obavezne u svetskim i domaćim medijima, a istovremeno su postojali čitavi sistemi koji su obezbeđivali stabilno i proverljivo evaluiranje kulturnih rezultata, uključujući stručne kritike i dodele nagrada u svim umetničkim oblastima.\n„One postoje i danas, ali su izgubile svoj smisao jer umetnička i stručna kritika imaju značaj i smisao samo u vremenima u kojima postoji uspostavljen jasan sistem vrednosti. Taj narativ o vrednostima zahteva prosvećenog građanina koji ume da proceni društvo, vreme, okolnosti, pa i kulturne rezultate i proizvode. Čovek koji ima kulturne potrebe i koji je obrazovan je, pre svega, osoba koja razume svoj svet i ume da postavlja pitanja. Nasuprot tome, svedoci smo da su današnji građani, pre svega, konzumenti – oni nisu zainteresovani da raspravljaju o vrednostima, već im je jedino važno da se suočavaju sa ostvarenjima koja ispunjavaju njihova očekivanja i predrasude ili se uklapaju u dominantne političke i ideološke narative. Takvoj publici ne treba kritika, već isključivo agresivan marketing“, naglašava Božović.\nPrema njegovim rečima, aktuelna marginalizacija kulture je najveći totalitarni izazov našeg vremena, pogotovo jer otvara široko polje manipulacijama. Gušenje tabloidnim sadržajem i rijaliti emisijama, i „provala“ banalnog privatnog sadržaja u javni prostor potiskuju postojanje javnog dijaloga, građanske samosvesti i kritičkog razmišljanja. Na taj način se stvara gomila ljudi koja nema nijedan sistem vrednosti već prati samo najniže nagone.\nInflacija sadržaja, deflacija kvaliteta\nNedostatak adekvatne kritike i laka dostupnost novih medija doveli su, između ostalog, do inflacije novonastalih dela u pojedinim umetničkim oblastima. Upravo je u književnosti došlo do hiperprodukcije, primećuje direktor „Arhipelaga“, kuće koja se „bori“ za svoju publiku objavljivanjem naslova visoke književnosti. Prosečan čitalac, uz sve svoje obaveze, zapravo više ne može da isprati tekuću produkciju, a pritom je ostao bez mehanizama koji bi mu ukazali na koje knjige bi trebalo da obrati pažnju. Takvo stanje ima višestruke posledice – neka vredna dela mogu da prođu potpuno neopaženo, a novim generacijama stvaralaca postalo je mnogo teže da oblikuju svoj „glas“ na prebukiranoj sceni.\n„Krivica“ je, donekle, i na samim kulturnim radnicima, jer ne prepoznaju u dovoljnoj meri svoju prosvetiteljsku ulogu u novonastaloj situaciji. „Deo kulturnih radnika nije spreman za ove izazove jer je navikao na jedan drugačiji pristup, zaostao još iz vremena kada je kultura nešto značila. Takođe, postoje oni koji negiraju da se išta bitno promenilo, kao i oni koji su spremni da prave kompromise sa novim društvenim trendovima i medijskim tokovima, ne želeći da budu na strani kulture, već samo na strani sopstvenog kratkoročnog interesa. Tek na kraju preostaje jedan manji broj kulturnih poslenika koji će kroz kreativnost i drugačiji pristup od dosadašnjeg pokušati da komunicira sa širom publikom”, smatra naš sagovornik, i napominje da je sasvim jasno kako kultura više ne može da se predstavlja javnosti na način na koji je to činila kada je bila dominantna i presudna oblikujuća društvena sila. Kada je u pitanju povećanje vidljivosti savremene kulture, treba se okrenuti internetu i društvenim mrežama jer oni snažno vezuju čitave generacije, a ujedno kreiraju najšire kanale komunikacije.\nBožović ističe kako nije pristalica mišljenja da kultura treba da bude ekskluzivna ili elitna, već naprotiv, da njena snaga leži upravo u činjenici da je ona najotvorenija oblast ljudskog društva, jer pruža šansu svima i preko nje se obezbeđuje najveća socijalna protočnost. „Kroz istoriju smo više puta imali priliku da se uverimo da gdegod su kultura i obrazovanje bili razvijeni, tamo su se smirivale socijalne tenzije i razlike. Ne može se izaći iz začaranog kruga siromaštva i nezadovoljstva uz pomoć ekonomije i politike, već uz pomoć kulture, koja teži da promeni svet.“\nVisoka kultura i visoka klasa\n„U zemljama u tranziciji imamo prilike da vidimo da pripadnici visoke klase, po pravilu, nemaju nikakvog ukusa. Pojedini segmenti kulture, kao što je slikarstvo, služe kako bi pripadnici najbogatijih slojeva mogli da ulože svoj novac, i to je sve – ali oni ne prepoznaju zaista društvenotvorni značaj kulture“, kaže Gojko Božović.


Program ⋆ PUF\nDeset tačaka političkih prioriteta Pokreta ujedinjenih fantoma:\n1. Da se krivični zakonik izmeni tako da se svakom nosiocu javne funkcije (ministar, državni sekretar, gradonačelnik, direktor…) kazna za dokazana krivična dela u vezi sa krađom, korupcijom, zloupotrebom položaja, primanjem i davanjem mita, nasiljem, drogom i trgovinom uticaja udvostruči u odnosu na kazne predviđene krivcima koji nisu (bili) funkcioneri.\n2. Da se zakoni koji regulišu izbore i politički sistem izmene tako da se spreči mogućnost da ista osoba obavlja izvršne funkcije više od osam godina, odnosno dva mandata (ministri, gradonačelnici, direktori javnih preduzeća).\n3. Da se polovina poslanika bira neposredno, po imenu i prezimenu, na teritorijalnom principu, tako da se institucije “debeogradizuju” i bar delimično departizuju. Da se predsednici opština i gradonačelnici biraju neposredno, imenom i prezimenom.\n4. Da se štampani medij kojem Savet za štampu utvrdi povredu novinarskog kodeksa više od pet puta u toku jedne godine briše iz registra medija, a da direktor i glavni i odgovorni urednik tog medija ne mogu da budu osnivači novog u naredne dve godine.\n5. Da elektronski medij koj ima nacionalnu frekvenciju automatski izgubi tu privilegiju ako se sudski dokaže da je dva ili više puta u toku iste godine u svom programu emitovao govor mržnje ili klevetu. Da se se zabrani emitovanje rijaliti programa na nacionalnim frekvencijama.\n6. Da radnici ne mogu da izgube posao dok su na bolovanju, bez obzira da li im je rad bio regulisan ugovorom na neodređeno vreme ili u nekoj drugoj formi (određeno vreme, privremeni i povremeni poslovi, rad preko studentske zadruge, ugovor o delu i slično). Da poslodavac koji da otkaz radniku tokom bolovanja administrativnom zabranom sa svog ličnog računa isplaćuje otpuštenom radniku punu platu još godinu dana.\n7. Da budžet za kulturu bude namanje 6% državnog budžeta. Da budžet za poljoprivredu bude najmanje 6% državnog budžeta.\n8. Da Republika Srbija posebnim zakonom proglasi Kosovo i Metohiju okupiranom teritorijom koju neće pokušavati da povrati silom narednih 100 godina.\n9. Da Vojvodina dobije pravo zakonodavne inicijative o kojoj je Skupština Srbije obavezna da raspravlja u roku od dva meseca.\n10. Da se legalizuje upotreba kanabisa u medicinske svrhe.


Faktor | Na tri lokacije: Ove godine izgradnja oko 150 stanova za mlade, bit će niža cijena kvadrata\n11.05.2021. / 17:09\nOčekujemo da će se vrlo brzo krenuti sa izgradnjom zgrade u Aerodromskom naselju, gdje će biti stanovi za mlade, kazao je ministar komunalne privrede, infrastrukture, prostornog uređenja, građenja i zaštite okoliša Enver Hadžiahmetović.\nKako je saopćeno iz Press službe Kantona Sarajevo, Vlada KS se opredijelila da ove godine neće podržavati stambeno zbrinjavanje mladih kroz subvencioniranje već kroz podsticajnu stanogradnju i kupovinu stanova pod povoljnijim uvjetima.\nTakozvana "podsticajna stanogradnja" će se vršiti preko Kantonalnog stambenog fonda i Fonda za izgradnju stanova za boračku populaciju.\n- Kantonalni stambeni fond već ima završenu administrativnu podlogu za izgradnju zgrade sa ovom vrstom stanova u ulici Braće Mulića u Aerodromskom naselju, gdje je u toku izdavanje odobrenja za građenje, odnosno građevinske dozvole. Očekujemo da će se vrlo brzo krenuti sa raspisivanjem tendera za izgradnju ove zgrade i uvođenje izvođača radova na ovom lokalitetu - najavio je ministar Hadžiahmetović.\nDodao je da Fond za izgradnju stanova već gradi dva objekta, na Šipu i Rosuljama, te da je u njima određeni broj stanova za mlade u KS pod uslovima koje im odredi resorno ministarstvo i Vlada KS.\nPlan je da sa sva tri lokaliteta izgradnje bude osigurano po oko 50 stanova za mlade, što znači oko 150 stanova za ovu godinu.\nMinistar Hadžiahmetović je istakao kako će uslovi biti niža cijena po kvadratu od tržišne, te omogućavanje kupovine stanova mladima pod povoljnim kreditnim uslovima.\nNaveo je da bi tako cijena kvadratnog metra ovih stanova bila maksimalno između 1.400 i 1.500 KM, te dodao kako bi Ministarstvo i Vlada KS kroz povoljnije kreditiranje subvencionirali iznose kamata na uzete kredite.\n- Sve ovo će biti dodatno precizirano kroz novi program sufinansiranja kupovine stanova za mlade koji je trenutno u pripremi - rekao je Hadžiahmetović.\nZa realizaciju svih ovih aktivnosti u ovogodišnjem budžetu su osigurana četiri miliona KM, a plan je da kroz rebalans budžeta bude osiguran još milion KM.\n- Ukoliko se obezbijedi ovaj puni iznos, to praktično znači da se prosječno umanjenje cijene stana i kamata iznositi u prosjeku preko 33.000 KM po stanu, što je trostruko više u odnosu na prethodni način subvencioniranja kada se isplaćivalo maksimalno 10.000 KM u gotovini po jednom stanu - istaknuto je u saopćenju.\nEnver HadžiahmetovićVlada KSmladistanoviizgradnja\nVlast u KS i sindikati o raspodjeli javnih prihoda: Otima se od Sarajeva


Borelj: Saradnja EU i SAD će pomoći dijalogu Beograda i Prištine - epiCentar INFO\nŠef diplomatije EU Žosep Borelj ocjenjuje da će pojačana saradnja sa SAD i EU pomoći procesu dijaloga Beograda i Prištine.\nNa pitanje Tanjuga da li je o posljednjoj rundi razgovora u Briselu između Aleksandra Vučića i Aljbina Kurtija razgovarao sa američkim predsednikom Bajdenom, Žosep Borelj kaže da je o tome informisao državnog sekretara Antonija Blinkena.\n– Sada postoji vrlo dobra saradnja SAD i Evrope. To više nije takmičenje gdje SAD pokušavaju da nametnu u dijalogu koji je proces pod vođstvom EU. Sada blisko sarađujemo i to će pomoći – izjavio je Borelj.\nŠef diplomatije EU kaže da je tokom današnjeg sastanka Savjeta EU informisao ministre spoljinih poslova država članica o posednjoj rundi dijaloga održanoj u Briselu 15. juna, ali i o namjeri da se održi još jedna runda prije ljeta.\nBorelj nije odgovorio na pitanje Tanjuga o tome kako ocjenjuje kooperativnost Aljbina Kurtija kao novog partnera u razgovorima o normalizaciji odnosa sa Beogradom.\nTags: Beograd, dijalog, EU, politika, Priština, SAD, žosep borelj\nPrevious Francuska: Izbori razočaranje za Makrona i Le Pen\nNext SAD donira vakcine protiv korone: Na spisku i BiH\nAustrijski mediji: Najviše slučajeva korone stiglo nam je iz Bosne i Hercegovine!


Eurosport podržava mlade sportiste u Srbiji - Eurosport\nU susret ovogodišnjem Rolan Garosu, Eurosport i Teniski savez Srbije otpočeli su saradnju kako bi podržali mlade tenisere u Srbiji.\nEurosport Serbian tennis federation Ivan Ivanov Ekaterina Mihajlovic, Renzo Furlan Dragan Pesikan\nUpdated 28/05/2017 at 09:57 GMT\nBeograd, 24. maj 2017 – U susret ovogodišnjem Rolan Garosu, Eurosport i Teniski savez Srbije otpočeli su saradnju kako bi podržali mlade tenisere u Srbiji. Saradnja predviđa daće Eurosport obezbediti finansijsku podršku pobednicima Državnog šampionata Srbije u tenisu, u uzrastu do 12 i 14 godina, i na ovaj način omogućiti mladim sportistima da nastave da razvijaju svoj talenat kroz učestvovanje na evropskim turnirima.\nSaradnja je najavljena na koktelu koji je Eurosport organizovao za predstavnike domaćih medija, kada su se okupljenima obratili Renzo Furlan - šef stručnog štaba juniorskog tima u Teniskom savezu Srbije, Ekaterina Mihajlović – viši menadžer za distribuciju i razvoj poslovanja kompanije Discovery za SEE region, Ivan Ivanov - marketing menadžer kompanije Discovery Networks za SEE region i Dragan Pešikan, šef komentatora Eurosporta Srbija.\n“Učestvovanje na međunarodnim turnirima širom Evrope takmičara uzrasta do 12 i 14 godina je veoma važno za njihov dalji teniski razvoj. Na tim turnirima stiču nova iskustva, a kroz mečeve sa vršnjacima i mladim igračima iz drugih zemalja mogu oceniti sebe u odnosu na ostale u Evropi i videti koliko su napredovali i šta je to na čemu treba više raditi i dati akcenat u budućnosti. Stoga je ova pomoć Eurosporta ovim mladim igračima izuzetno značajna. Treba istaći i značaj ove TV stanice u tome što kroz prenose gren slem takmičenja takođe imaju doprinos kod mladih igrača, koji nemaju mogućnost odlaska na najveća svetska takmičenja kako bi gledali svoje idole, učili iz mečeva velikih asova na profesionalnoj sceni, a sve to im omogućava Eurosport prenoseći najbolje teniske mečeve sa najvećih takmičenja. Gledajući mečeve na Eurosportu mladi takmičari dobijaju veći i novi motiv za dalji trening, samim tim i lični napredak” rekao je Renzo Furlan šef stručnog štaba juniorskog tima u Teniskom savezu Srbije, objašnjavajući značaj koji će ova saradnja imati za mlade sportske talente u Srbiji.\n“Eurosport, kao sportska destinacija broj 1 u Evropi, prikazuje velike sportske priče o ljudskoj istrajnosti, dostignućima i inspiraciji. Zbog toga smo ponosni što smo u mogućnosti da, kroz lokalna partnerstva kao što je saradnja sa Teniskim savezom Srbije, podržimo razvoj mladih sportista koji predstavljaju sve ove vrednosti” izjavio je Ivan Ivanov, marketing menadžer kompanije Discovery Networks za SEE region.\nEkaterina Mihajlović govorila je o programskoj šemi Eurosporta ove godine, u kojima glavne uloge imaju svetski poznati sportisti i najavila da će Eurosport ispratiti najveća takmičenja - od Tur de Fransa, Vimbldona, do Svetskih šampionata u plivanju i atletici kao i UEFA Evropskog šampionata za žene.\nDragan Pešikan se posebno osvrnuo na Rolan Garos, drugi Gren slem u sezoni, i jedini koji se igra na šljaci, najavljujući preko 250 sati živih prenosa, i brojne specijalizovane emisije u kojima će stručnjaci kao što su Mats Vilander, Barbara Šet, Kris Evert i Patrik Muratoglu iznositi svoja mišljenja i analizirati mečeve.\nOkupljeni su potom uputili javnu podršku Novaku Đokoviću u odbrani svoje titule na ovogodišnjem Rolan Garosu.\nEurosport i Rolan Garos\nU 2017. godini Eurosport je postao dom Gren slemova i nastavlja da ostvaruje svoj cilj i “Stavi fanove na prvo mesto!”. Tokom Rolan Garosa gledaoce očekuje 250 sati prenosa uživo na kanalima Eurosporta i na Eurosport Plejeru. Eurosport će prenositi mečeve sa svih terena, koje će komentarisati i neka od najpoznatijih imena tenisa.\nTrostruki osvajač Rolan Garosa, Mats Vilander i njegova koleginica Barbara Šet gledaocma širom Evrope će pružati dnevni pregled dešavanja na Rolan Garosu u emisiji “Gejm, Set i Mats”. Gledaoci Eurosporta će biti u prilici da prate i program pod nazivom “Trener”, popularni segment koji vodi Patrik Muratoglu, trener Serene Vilijams, koji će analizirati strategije najboljih igrača u Parizu.\nKomesar se vraća! Možete ga voleti ili mrzeti ali ga ne možete ignorisati. Džon Mekinro se vraća sa još jednim urnebesnim serijalom u ulozi “Komesara za tenis”. Ovu seriju od osam epizoda možete pratiti na svim Eurosportovim društvenim i digitalnim platformama. Kris Evert, osvajačica 18 titula na Gren slem turnirima, je još jedan važan član Eurosportovog internacionalnog tima na Rolan Garosu.\nTeniski asovi širom Evrope pridružiće se lokalnim komentatorskim timovima Eurosporta. Boris Beker će još jednom sarađivati sa Eurosportovim timom u Nemačkoj, dok će harizmatični Anri Lekont i Marion Bartoli biti deo komentatorskog tima u Francuskoj. U Velikoj Britaniji lokalnim stručnjacima će se pridružiti Meri Pirs, Pet Keš i Džo Duri, dok će bivša teniska zvezda Ana Čakvetadze predvoditi Eurosportov tim u Rusiji. U Švedskoj će Rolan Garos komentarisati osvajač devet Gren slem titula u dublu, Džonas Bjorkman kao i Tomas Enkvist. Aleks Koreča, koji će sarađivati i sa Eurosportovim internacionalnim timom, i Končita Martines zajedno rade za Eurosport u Španiji.\nPetak, 26. maj – Žreb za glavni turnir Rolan Garosa\nNedelja, 28. maj – Prva runda glavnog turnira\nSubota, 10. jun – Finale ženskog singla\nNedeja, 11. jun – Finale muškog singla\nEurosport je kanal u vlasništvu kompanije Discovery koji povezuje fanove i sportiste na najvećim sportskim događajima. Kao novi dom Olimpijskih igara u Evropi, Eurosport će omogućiti vrhunsko iskustvo Igara velikom broju ljudi – povezujući fanove sa njihovim lokalnim herojima. Učvršćujući se kao dom biciklizma, grend slem tenisa i zimskih sportova, kanali Eurosport 1 i Eurosport 2, kao i Eurosportnews dosežu do 236 miliona kumulativnih pretplatnika širom 94 zemlje u Evropi, pacifičkoj Aziji, Africi i bliskom Istoku. Eurosport.com je najposećenija internet stranica koja se bavi sportskim vestima, sa 14,5 miliona posetilaca mesečno. Eurosport Player je sveobuhvatna propusnica za najveće događaje, dostupna uvek i svuda u 52 zemlje.


Ðurić: U Prištini zavladao politički sukob među Albancima | IndeksOnline.rs\nNaslovna REGION Kosovo Ðurić: U Prištini zavladao politički sukob među Albancima\nBEOGRAD – U Prištini je nakon ostavke premijera privremenih kosovskih institucija Ramuša Haradinaja zavladao politički sukob među predstavnicima Albanaca, tamo se odvija rat “svih protiv svih” koji se bore za poziciju lidera u novoj vladi, ocenio je danas direktor Kancelarije za KiM Marko Ðurić.\n“Glavna retorika lidera Albanaca zbog odluke Veća suda u Hagu da ga optuži za ratne zločini bila je da su Srbi za sve krivi, i na direktan i na indirektan način, a te njihove izjave stvaraju još veći pritisak na Srbe koji žive na KiM”, rekao je Ðurić.\nHaradinaj se nakon ostavke, ocenjuje Ðurić, predstavio kao heroj koji se, kaže, suprotstavlja Srbiji i koji je zbog toga žrtva.\n“U prištinskim medijima i u drugim saopštenjima nema pominjanja sadržaja o hororu koji su preživeli Srbi i drugi nealbanski narodi od strane terorističke takozvane Oslobodilačke vojske Kosova”, naveo je Ðurić.\n“Na Jarinju su ga albanski policajci pokupili, zbog navodnih optužbi da je činio ratne zločine i da je bio rezervista”, naveo je Ðurić i dodao da će se tendencija hapšenja Srba verovatno biti nastavljena.\nÐurić je ukazao na to da niko iz međunarodne zajednice nije čestitao kada se na primer, general Vladimir Lazarević prijavio za odlazak u Hag, a koji je za razliku od Haradinaja, ističe, branio Srbiju od agresije.\nDirektor kancelarije za KiM kaže da je ostavka Haradinaja ozbiljan politički scenario i da je poprilično jasno da će nakon “cele ove predstave” deo međunarodne zajednice doći u Beograd da vrše pritisak i da traže, direktno ili indirektno, da priznamo tzv.nezavisno Kosovo.\n“Sasvim je za očekivati da će ovo biti iskorišćeno, kao u aikidou, za prebacivanje pritiska na srpsku stranu”, kaže Ðurić.\nGovoreći o sudu pred kojim treba da se pojavi Haradinaj i drugi pripadnici OVK, Ðurić je objasnio da je reč o sudu koji je zapravo samo privremeno izmešten sa teritorije KiM, ali da je to u suštini sud Kosova.\n“To je više od materijelne investicije, to je signal za budućnost ostanka Srba na KiM”, istakao je Ðurić.\nÐurić dodaje i da kako vreme prolazi, mnogi u međunarodnoj zajednici, kaže, preispituju svoju poziciju po pitanju KiM.\nU periodu kada su, kaže, Dragan Ðilas i Vuk Jeremić bili na vlasti, traženo je da se međunarodni sud izjasni o delu naše teritorije i to sa, kako je rekao, tadašnjim sudijama koje su iz zemalja koje su priznale nezavnisnost Kosova.\nÐurić kaže i da su u Prištini sa nervozom primili vest o tome da je sa Francuskom tokom nedavne posete predsednika te zemlje Emanuela Makrona Beogradu, dogovorena kupovina naoružanja za našu zemlju.\nVažno je, poručuje Ðurić, da se zločini koji su počinjeni na KiM ne zaborave, a užasnut je, kaže, što postoje i oni sa srpske strane koji žele da oslabe poziciju Srbije.\nUbijen policajac tokom hapšenja narko-dilera u Francuskoj\nZbog napada nožem u centru Novog Pazara uhapšena dva lica\nBIJELA - Teniser Srbije Hamad Međedović nije uspeo danas da se plasira u četvrtfinale čelendžer turnira iz serije 80 u Bijeloj, koji se igra...\nVučić o otvaranju stadiona: Kako ide borba za opstanak u ligi,...\nHAPŠENJE U NOVOM PAZARU! Pronađen muškarac koji je izbo sugrađanina nožem\nOtvorena specijalistička ordinacija Mrlješ\nBeživotno telo nađeno u toaletu VMA\nSZO: Sinovak vakcina efikasna, nedostaju neki podaci\nNOVI PAZAR: Elektronsko prijavljivanje za upis dece u PU “Mladost”


Ruski zvaničnici o ukidanju ograničenja broja predsedničkih mandata: To donosi stabilnost - 10.03.2020, Sputnik Srbija\nNovi ustavni amandmani, kojim bi se ukinulo ograničenje u broju predsedničkih mandata, doneće više stabilnosti Ruskoj Federaciji, izjavio je predsednik ruske... 10.03.2020, Sputnik Srbija\nrusija, svet, vesti, državna duma rusije, vjačeslav volodin, valentina matvijenko, ramzan kadirov\n© Sputnik / Kirill Yasko / Uđi u foto-galerijuPredsednički izbori u Rusiji 2018.\nIstovremeno, on je izrazio nadu da će ustavne izmene narod Rusije podržati.\n„Nadamo se da će narod podržati osve predloge koji će, moram da naglasim, rešiti mnogobrojne probleme sa kojima se danas susrećemo. A što je još važnije, uvešćemo i nove standarde po pitanju zagarantovanih prava ruskih državljana, uključujući i socijalni aspekt“, istakao je.\nPodsetimo, ruska Državna duma je usvojila predlog poslanice „Jedinstvene Rusije“ Valentine Tereškove da se uklone sva ograničenja na broj predsedničkih manadata.\nTim povodom oglasio se i predsednik Rusije Vladimir Putin koji je rekao da bi to formalno i moglo da se uradi, ali da je prvenstveno neophodna saglasnost Ustavnog suda, a potom i da građani taj predlog podrže na glasanju 22. aprila.\nKadirov podržava odluku o ukidanju ograničenja\nLider Čečenije Ramzan Kadirov takođe je podržao odluku ruske Državne dume da se u Ustav Rusije unesu amandmani koji bi mu omogućili Putinu da ponovo učestvuje na predsedničkim izborima.\nOn je istakao da je Rusija sada u prelomnoj fazi razvoja, kao i da budućnost zemlje zavisi od toga.\n„S tim u vezi, želim da istaknem nepokolebljiv stav, a to je da interesi države i naroda treba da preovladaju nad formalnim stranama bilo kog pitanja“, napisao je Kadirov na „Telegramu“.\nOn je ocenio da je upravo Putin preporodio Rusiju, koja se „nalazila na ivici raspada“. Dodao je takođe da se, prilikom glasanja o ustavnim amandmanima, ne treba voditi mišljenjem Zapada.\nMatvijenkova: Rano je govoriti o novoj kandidaturi Putina\nPredsednica Saveta federacije Rusije Valentina Matvijenko izjavila je da je rano govoriti o tome da li će se Putin kandidovati na predsedničkim izborima 2024. godine, ali da je predlog da se uklone ograničenja na broj predsedničkih mandata došao u „pravom trenutku“.\n„Uverena sam da će i zbori 2024. godine biti kontkurentni, kao i da ništa po tom pitanju nije unapred rešeno. O ishodu tih izbora poslednju reč će reći narod. Samo narod, čak i da se Putin kandiduje, će se pitati da li će ga podržati ili ne“, navela je.\nMatvijenkova je takođe ocenila i da je neosnovana tvrdnja da su izmene Ustava od samog početka usmerene na proširenje ovlašćenja ruskog predsednika Vladimira Putina.\n„Čim smo počeli da razmatramo izmene Ustava, takozvani 'stručnjaci' su već su rekli da se to radi kako bi Putin ostao na vlasti. To je apsolutno neosnovano“, zaključila je.


Intervju Izvršnog direktora FOD Srbija, Milana Antonijevića za serijal "Kvaka 23" - Fondacija za otvoreno društvo\nKvaka 23 je servis vesti i TV intervjua novinske agencije FoNet, o ispunjavanju političkih kriterijuma za punopravno članstvo Srbije u EU i temama i obavezama koje u pristupnim pregovorima proističu iz Poglavlja 23 - Pravosuđe i osnovna prava.\nPočetkom marta 2019. poznata novinarka Danica Vučenić za ovaj serijal intervjuisala je Milana Antonijevića, izvršnog direktora Fondacije za otvoreno društvo, Srbija. Između ostalog pitala ga je da li su protesti građana u regionu poraz koncepta "stabilokratije" i da li je i EU odgovorna za politiku "stabilnost pre demokratije", dok građani na ulicama zahtevaju vladavinu prava, slobodu izražavanja i medija, dakle "primenu" poglavlja 23 i 24, koja EU smatra krucijalnim.\nAntonijević je odgovorio da "EU nema mehanizme, niti mogućnost intervencije u zemljama kandidatima, osim redovnih izveštaja. Ona ne može da dozvoljava nešto ili ne dozvoljava… Poglavlja se otvaraju, iako građanima to ne znači mnogo". Prema njegovom mišljenju, građanima, međutim, mora jasno da se kaže šta je obećano da će se reformisati, od pravosuđa, do puštanja medija iz čvrstog zagrljaja. Takođe, unutrašnji procesi moraju da se institucionalizuju, uz povratak dijaloga, jer proteste na ulicama imamo zbog nedostatka dijaloga. “Upravo iz razloga nedostatka dijaloga i potrebe da se on vrati u javni prostor, FOD Srbija se bavi ovom temom i predlaže konkretna rešenja”.


MEI - Aktuelnosti - J. Joksimović: Ništa epohalno novo, analiziraćemo da li ima nešto stimulativno\nJ. Joksimović: Ništa epohalno novo, analiziraćemo da li ima nešto stimulativno\n04. februar 2020. | Brisel\nMinistar za evropske integracije Jadranka Joksimović ocenjuje da nova metodologija procesa pristupanja EU neće doneti veliku promenu pristupnih pregovora. Ona kaže da Srbija već pregovara po vrlo striktnim uslovima i da ima kapacitete da pregovara po svakoj metodologiji.\n„Mi radimo svoj posao i ako mogu da kažem sigurna sam da ćemo stići na svoj cilj. Bez prečica i uz sve prepreke sigurna sam da će Srbija možda i prva stići na svoj cilj“, poručila je Joksimović u Briselu.\nJadranka Joksimović je najavila da će komesar za proširenje Oliver Varheji u sredu 5. februara, u Briselu zvanično predstaviti novu metodologiju procesa pristupanja, koju će, dan kasnije, predstaviti i u Beogradu, u okviru svoje prve zvanične posete Srbiji.\nJoksimović kaže da postoji konfuzija oko nove metodologije i njene eventualne primene na Srbiju.\nOna objašnjava da je suština zapravo pitanje kako će se politika proširenja u „političkom smislu pozicionirati“ i kako će se EU dogovoriti „jednim glasom” o tome da li politika proširenja ostaje, ubrzava se i da li je vide kao važan element jačanja EU u budućnosti.\n„Metodologija neće doneti ništa epohalno novo što će potpuno promeniti koncept pregovora. Srbija već pregovara po jako rigidnoj i strogoj metodologiji“, kaže Joksimović.\nOna dodaje da se Srbija u pristupnom procesu nikada nije bunila i pored situacija zbog kojih je mogla da bude frustrirana.\n„Mi smo se dogovorili oko takve striktne metodologije, prihvatili uslove i pokazali da, kao zemlja prvorazrednih kapaciteta, možemo po svakoj metodologiji da pregovaramo“, naglašava Joksimović.\nMinistar za evropske integracije kaže da će Srbija analizirati novu metodologiju i sagledati da li ima elemenata za ubrzanje procesa.\nJoksimović dodaje da, prema trenutno raspoloživim informacijama, možemo očekivati da će se i u novoj metodologiji ići na princip po kome Srbija već pregovara, a to je da vladavina prava bude osnov pregovora i da će svaki drugi napredak u pregovorima zavisiti od vladavine prava.\n„Što se tiče fondova, mislim da će se ići na to da se već postojeći pretpristupni fondovi pojačaju i da se više novca izdvoji za zemlje u procesu pregovaranja“, kaže Joksimović.\nOna dodaje da se može očekivati i jačanje fonda za regionalne projekte, ali i da će komesar Varheji, na samitu u Zagrebu, predstaviti napredno ekonomski plan za Zapadni Balkan, odnosno za zemlje u pristupnom procesu.\nJoksimović ocenjuje da nova metodologija neće obuhvatiti ranije najave o eventualnom pristupu zemalja kandidata strukturnim fondovima EU.\n„Niko od kandidata nije lud da bude protiv toga, ali to bi politički i po postojećim pravilima bilo vrlo kompleksno za sprovođenje u praksi. Postoje vrlo zahtevni mehanizmi i velika debata unutar samih članica EU o dostupnosti fondova, čak i za same članice Unije“, objašnjava Joksimović.\nJadranka Joksimović posebno naglašava da će Evropska komisija pored povećanja IPA fondova, ići i na podršku „Zelenom dogovoru“ za Zapadni Balkan.\n„To je mnogo šira oblast od projekta za zaštitu životne sredine. To predstavlja plan za transformaciju socioekonomskog razvoja koji se zasniva na čistim tehnologijama i zelenom rastu. Srbija se tu, kroz sve ono što je rađeno u prethodnim godinama i Nacionalnim investicionim planom do 2025. godine, dobro uklapa i ima šta da ponudi“, zaključuje Joksimović.


Stanojević otkrio šta je bilo sjajno u Kišinjevu! - Sportske.net\nTrener Partizana ne zamera mnogo svojim igračima, uglavnom ih hvali posle teško izborene pobede.\nFoto: 2020 Srdjan Stevanovic/Starsportphoto.com©\nOcene - Ko je opravdao očekivanja u ekipi Partizana?Partizan se namučio, ali zasluženo ide dalje!Konačno, Partizan! Ali još nije gotovo...DRAMA - Partizan nema ideju, mogu li produžeci nešto da promene?Poluvreme - Partizan se muči, Sadik i Asano promašuju! Odzvanja Stanojevićevo pitanje svom napadaču!\nTrener fudbalera Partizana Aleksandar Stanojević rekao je večeras da je zadovoljan pristupom igri protiv Sfintula, ali i dodao da crno-beli moraju da poboljšaju završnicu.\n"Zadovoljan sam, prve svega jer smo prošli. Odigrali smo takmičarsku utakmicu gde su momci pokazali karakter, fokus, koncentraciju svih 120 minuta i stvarno sam prezadovoljan što se tog dela tiče", rekao je Stanojević posle utakmice.\nFudbaleri Partizana plasirali su se u treće kolo kvalifikacija za Ligu Evropa pošto su večeras u Kišinjevu, posle produžetaka, ekipu Sfintula sa 1:0.\n"Teško je igrati ovakve utakmice. Nismo dozvolili protivniku nijedan kontranapad. Imali smo šansi na početku, nismo postigli gol iz izglednih šansi, znači dobro smo igrali jedan period u napadu. Kasnije smo malo slabije igrali, bili smo bezopasni, ali poenta je da smo kontrolisali utakmicu, da nismo paničili i vratilo nam se na kraju", rekao je Stanojević.\n"Danas sam video jedan karakteran Partizan, fokusiran Partizan, Partizan koji dobija ono što hoće i to mi se najviše svidelo. Ima problema u realizaciji, ali to ćemo rešavati", dodao je on.\nUpitan šta mu je prolazilo kroz glavu kada je utakmica ušla u produžetke, Stanojević je rekao da je bio miran sve vreme.\n"Bili smo spremni na sve, već sam razmišljao ko će šutirati penale... Verovali smo, napadali smo i zato nismo bili nervozni", rekao je on.\nNovinare je zanimalo i koliko kredita ima Umar Sadik kada mu, kao danas, ništa ne ide od noge.\n"Svaki igrač ima kredita ako daje svoj maksimum. Žao mi je... imao je šansu... E sad, što je bio par puta nonšalantan, to mu zameram jedino. Polako, tek se upoznajemo", rekao je Stanojević.\nOn je istakao da su crno-beli morali brže da rešavaju, da šutiraju iz izglednih pozicija.\n"Imali su potez više. Moraju mnogo brže da igraju u poslednjih 20 metara, da rešavaju jednostavnije", dodao je Stanojević.\nPartizan u narednom kolu, narednog četvrtka, igra protiv Šarloa. Na pitanje šta treba da se promeni u pristupu igri da bi crno-beli imali šanse u tom meču, Stanojević je ponovio da je zadovoljan pristupom.\n"Mora da se promeni u završnici... Malo smo nonšalantni. Imamo situacije gde možemo brže i ranije da završimo. To su neke stvari na kojima moramo da radimo, ali generalno pristup cele ekipe je bio sjajan", rekao je Stanojević.\nOn je dodao i da u Belgiji očekuje drugačiji i lakši meč od ovog u Moldaviji.\n"Oni su sjajan protivnik. Čvrsti su pozadi, imaju izuzetne napadače... Sjajna ekipa, koja je prva u belgijskom šampionatu. Videćemo, daleko mi je sad Šarloa", rekao je Stanojević


Obradović: Nažalost nemamo dan odmora - BIGportal.ba\n8 Decembra, 2019 8 Decembra, 2019 033\nRukometašice Srbije su ostvarile veliku pobjedu nad Južnom Korejom u prvom duelu druge faze Svgetskog prvenstva u Japanu.\nelektor Srbije Ljubomir Obradović izjavio je da je Srbija bila vrlo dobra i da je zasluženo pobedila odlično organizovanog i tehničko-taktički potkovanog protivnika.\n“Koreja je odlično odigrala prvu fazu takmičenja na ovom Svetskom prvenstvu i znali smo protiv koga ćemo igrati. Naišli smo na jednu organizaciono jaku i tehničko-taktički potkovanu ekipu sa kojom uopšte nije lako igrati. Uspeli smo da se pripremimo za više njihovih odbrambenih varijanti. Najbitnije je bilo da otupimo oštricu njihovog napada, u tome smo uspeli. Zasluženo smo pobedili, čestitke i Koreji, a mi idemo dalje. Nažalost, nemamo dan odmora posle ovako zahtevne utakmice kao što bi to trebalo. Čeka nas Nemačka”, izjavio je srpski selektor.\nLevi bek reprezentacije Srbije, Jelena Trifunović, istakla je da ključ pobede leži u poštovanju dogovora.\n“Želela bih da čestitam Koreji, igrale su veoma dobro u drugo poluvremenu i nisu nam dozvolile da mirno privedemo utakmicu kraju. Čestitke i mojim saigračicama, borile su se od prvog do poslednjeg minuta, ključ je bio u tome što smo ispoštovale sve što smo se dogovorile sa selektorom. To je razlog osvajanja prvih bodova u glavnoj fazi”\n“Izuzetno je bilo teško igrati protiv Srbije. Protivnice su koristile dobro prostor i svoju klupu, čestitam im na tome, a mi smo imali samo osam igrača u rotaciji, jer ostatak ekipe je mlad i nije na potrebnom nivou. Igračice su umorne, imamo i problema sa golmanima, koje nisu navikle na evropske šutere”, izjavio je korejski selektor.


Kako ponovo (za)voleti život: ne plaši se da potražiš podršku! - Sve je OK\nAko trenutno nameravaš da sebi oduzmeš život (ili misliš da za to postoji i najmanja šansa), važno je da znaš da postoji neko kome je stalo do tebe (čak i ako te još uvek ne poznaje), ko istinski želi da te sasluša, ko može da te veoma dobro razume, da ti pomogne (kao što je već pomogao mnogim drugim mladim osobama) i da ti olakša da uvidiš da ipak nisi sam/a i da i dalje vredi živeti.\nPotrebno je samo da besplatno pozoveš neki od sledećih brojeva telefona:\nCentar Srce: 0800 300-303\nNacionalna linija za pomoć adolescentima klinike Laza Lazarević 0800 309-309 (odaberi opciju 1)\nLinija NADEL: 116 111\nTakođe, možeš odmah da odeš i uživo porazgovaraš sa stručnim licem (psihijatrom ili psihologom), u svako doba dana i noći – dežurni stručnjaci su uvek tu upravo da ti pomognu u ovakvim situacijama. Možeš da odeš sam/a ili u pratnji osobe od poverenja, ako ti je tako lakše.\nZnamo da misao da sebi naškodiš najverovatnije nije došla niotkuda i da sigurno postoje neki spoljašnji ili bar neki tvoji unutrašnji razlozi koji su te naveli da pomisliš da budućnost nikad neće biti bolja. Nagomilana negativna osećanja (npr. tuga), doživljaj da sa tobom nešto nije u redu ili da te tvoje okruženje ne prihvata, usamljenost, bespomoćnost, neizvesnost po pitanju budućnosti i mnogo toga drugog može te navesti na pomisao i da to ne možeš više da izdržiš i da bi sve bilo mnogo lakše kada ne bi ništa osećao/la. Ali, tada najčešće zaboravljaš na jednu bitnu činjenicu – u tom slučaju ne bi više nikad osetio/la ni sve ono drugo što je lepo i prijatno.\nKakva god da je priroda problema koji te muči, važno je da imaš na umu da uvek postoji rešenje koje je bolje od odluke da oduzmeš sebi život, čak i ako u trenutku ne možeš sam/a da ga uvidiš.\nIako ti tako možda deluje, zaista nisi prepušten sam/a sebi. Mnogi ljudi se povremeno bore sa „crnim“ mislima, pa čak i kada deluje da ih ništa naročito u životu ne muči. Mnogi, takođe, uspevaju da izađu na kraj sa takvim mislima i da vode ispunjeniji život.\nI „crne“ misli su samo misli i ne moraju da vode ni do kakvog delanja. Iako se one ponekad javljaju protiv naše volje, šta ćemo preduzeti povodom njih zavisi u potpunosti od nas i naše odluke. Ako odluku donosi naše osećanje bespomoćnosti a ne naš razum, onda ta odluka nije dobra i nije promišljena. Doživljaju bespomoćnosti i mislima o tome da treba da naudimo sebi ne smemo potpuno da se povinujemo niti da verujemo da će zauvek trajati, već da nastojimo da dovedemo do njihovog smanjenja i nestanka.\nDonošenje ispravne odluke sasvim je moguće ako preduzmemo prave korake. Jedan od njih, a ujedno i najvažniji u borbi protiv ovakvih misli i osećanja, je da ih podelimo sa još nekim. Bilo da su ti ovakve ideje prvi put pale na pamet ili su se već javljale, važno je da porazgovaraš sa nekim (poželjno stručnim licem – psihologom ili psihijatrom), kako bi otkrio/la razloge zbog kojih se one javljaju i kako bi mogao/la da sprečiš da se ponovo jave.\nU međuvremenu (pre nego što se javiš odgovarajućem stručnom licu), takođe možeš da primeniš i sledeći „sigurnosni plan“:\nUoči opasnost na vreme\nDa li ti se raspoloženje iz dana u dan sve više kvari? Da li ti se „crne“ misli češće javljaju? Da li ti se čini da ne možeš više da uživaš u svakodnevnim aktivnostima i da više ništa nema smisla? Da li povremeno nanosiš sebi bol ili se samopovređuješ? Ako je odgovor na većinu ovih pitanja pozitivan, kreni u potragu za odgovarajućom podrškom.\nOdustani od ponašanja koje bi te ugrozilo\nNemoj donositi nikakve odluke na osnovu osećanja bespomoćnosti. Potrudi se da iz svoje neposredne okoline ukloniš sve ono čime bi ti palo na pamet da sebi naudiš (npr. noževe, psihoaktivne supstance i sl.), a ako to ne možeš da uradiš, idi na mesto gde se osećaš bezbedno.\nNema razloga da se s ovom situacijom nosiš u potpunosti sam/a. Jak emocionalni bol koji trenutno doživljavaš može da iskrivi tvoje razmišljanje, pa da ti bude teže da sagledaš druga rešenja za svoj problem ili da se povežeš sa onima koji mogu da ti pruže podršku – a upravo su oni ključni da uspešno prebrodiš ovaj period. Dobro je da podršku nađeš i u nekome iz tvog bliskog okruženja (prijateljima ili članovima porodice) ako možeš, ali je ključno da se obratiš stručnom licu (psihologu ili psihijatru) koje ne samo da želi da ti pomogne već i zna kako da to najbolje učini. Iako ti taj prvi korak, odnosno kontaktiranje stručnog lica, verovatno deluje isuviše zahtevno i zastrašujuće, on je zapravo najvažniji da bi efikasno rešio/la problem koji te muči. Od izuzetne je važnosti da se na vreme suočiš sa ovim mislima i problemom koji je do njih doveo.\nNemoj odustati posle prvog pokušaja\nAko svoj problem podeliš sa nekim iz svog okruženja, može se desiti da te ta osoba ne razume u potpunosti. Ali ne dozvoli da te to obeshrabri da dalje tražiš pomoć, jer ljudi nekada iz straha i osećanja da nisu dovoljno kompetentni ne žele da se upuštaju u razgovore o ovako teškim temama. Zato treba da se obratiš odgovarajućim stručnim licima (npr. psiholozima i psihijatrima) koja su posebno obučena da ti pomognu da prebrodiš ovaj izazovan period. Pomoć uvek postoji, a i ti, kao i svi drugi ljudi, u potpunosti imaš prava na nju. Potrebno je samo da je potražiš na pravom mestu.\nIspuni vreme dok pomoć ne stigne\nProbaj da budeš u blizini neke druge osobe kada „crne“ misli počnu da te obuzimaju. Možeš i da odabereš neku aktivnost koja će ti pomoći da bar malo skreneš misli sa onog što te u trenutku muči. To može biti neki hobi (npr. crtanje, igranje igrice, gledanje filma i sl.), a može i da zapisuješ osećanja u dnevnik ili primeniš neke od tehnika za opuštanje i usredsređivanje na trenutak. Moglo bi ti biti od koristi i da provedeš makar malo vremena na svežem vazduhu (barem pola sata). Nakon ovakvih aktivnosti, primetićeš kako se bol postepeno ublažava.\nNije loša ideja da pokušaš da se prisetiš i nekih svojih pozitivnih osobina, ciljeva i stvari koje ti se sviđaju u svakodnevnom životu (ma koliko sitno i beznačajno delovale) i da ih zapišeš na neki papir ili u telefon, kako bi mogao/la da ih imaš na dohvat ruke kada nastupi „kriza“.\nTrudi se da izbegavaš konzumiranje alkohola i drugih štetnih supstanci jer one mogu da pojačaju tvoja negativna osećanja i ometaju konstruktivno razmišljanje i pronalazak adekvatnog rešenja. Takođe bi bilo dobro da izbegneš „pojačivače“ lošeg raspoloženja (slušanje tužne muzike, gledanje fotografija koje te rastužuju i sl.). Pokušaj da obezbediš sebi zdraviju dnevnu rutinu koje ćeš se pridržavati što više možeš, kako bi povratio/la doživljaj kontrole kada deluje da ništa nije pod kontrolom.\nKako da prepoznam da li neko razmišlja o samoubistvu?\nNažalost, nije uvek moguće „pročitati“ tuđe misli. Ali, neki vidljivi znaci mogu ukazivati na to da se osoba možda bori sa suicidalnim mislima. Ako primetiš da se isuviše povlači u sebe, da je utučena, da se boji da predstavlja teret drugima, da govori i da se ponaša kao da nema nikakve planove za budućnost (ne vodi računa o ličnoj higijeni, poklanja svoje stvari, mnogo priča o smrti i sl.), bilo bi dobro da je uputiš na odgovarajuće stručno lice. Ipak, imaj u vidu da osobe koje razmišljaju o tome da oduzmu sebi život često to uspešno prikrivaju i da ne možeš uvek da proceniš da li ih nešto muči. Zato je najbolji recept da se potrudiš da prema ljudima u svojoj okolini ispoljavaš svoju toplinu i podršku kada god je to moguće, kako bi znali da bar na tebe mogu da računaju kada im je teško.\nŠta da uradim ako mi neko saopšti da namerava sebi da oduzme život?\nBez obzira na to da li te je ta osoba zamolila da njene suicidalne misli zadržiš za sebe, uvek je dobra ideja da još nekog obavestiš (npr. roditelje, nastavnike, stručna lica). Možda će je to naljutiti u datom trenutku, ali će sigurno na duže staze to biti dobro za nju.\nUputi osobu da potraži odgovarajuću pomoć i potrudi se da joj pružiš podršku u meri u kojoj možeš. Ako primetiš da i tebe preplavljuju neprijatna osećanja povodom ove stresne situacije, nije loša ideja da potražiš dodatnu pomoć i za sebe (možeš za početak da pozoveš navedene brojeve).


Britanski mediji vide „ruski trag“ u velikom hakerskom napadu - Sputnjik Srbija\n11:34 08 Mart 2021\nBritanski mediji vide „ruski trag“ u velikom hakerskom napadu\n07:05 13.05.2017 (osveženo 08:56 13.05.2017) Preuzmite kraći link\nBritanski mediji vide „ruski trag“ u poslednjem velikom sajber napadu, jer je grupa „Šedou Broker“ počela da zaražava kompjutere virusom ubrzo nakon američkog bombardovanja Sirije, što po mišljenju jednog broja eksperata navodno pokazuje veze sajber kriminala sa Rusijom. Pritom, mediji ne navode nikakve dokaze koji potvrđuju takve zaključke.\nLaboratorija Kasperski: 45.000 pokušaja sajber-napada, prva na udaru Rusija\nKako piše „Telegraf“, dan nakon bombardovanja Sirije grupa je objavila „upozorenje“ Trampu, osudivši napad. Nakon nedelju dana, 14. aprila, „Šedou Broker“ je izveo hakerski napad koristeći virus koji je stvorila američka Agencija na nacionalnu bezbednost (NSA). Taj program, kako se pretpostavlja, korišćen je za vreme poslednjeg napada.\nPrema podacima izdanja, jedan broj eksperata pretpostavlja da to nije slučajno i povezuje delatnost grupe sa Rusijom. Međutim, u članku se ne navodi ništa što bi potvrdilo takvu „povezanost“.\n„U pozadini današnjeg napada (u Velikoj Britaniji) Kongres treba da sazna da li ANB zna za moguće nedostatke operativnih sistema koje koriste naše bolnice“, napisao je bivši agent CIA Edvard Snouden na Tviteru.\nPrema njegovim rečima, da je ANB otkrila nedostatke koji omogućavaju takav napad do njega ne bi došlo.\n„Laboratorija Kasperski“ je juče zabeležila oko 45.000 pokušaja da se zaraze programi u 74 zemlje u svetu, a najviše pokušaja je bilo u Rusiji.


Ethno.com festival u Pančevu\nčet, 30. septembar 2021 - sub, 2. oktobar 2021\nOsamnaesto izdanje Ethno.com festivala u Pančevu, posvećenog savremenoj world music sceni, biće održano od 30. septembra do 2. oktobra u organizaciji Kulturnog centra Pančevo, i uz pokroviteljstvo Grada Pančeva i Ministarstva kulture Republike Srbije. Na ovogodišnjem izdanju manifestacije predstaviće se šest autora i ansambala iz Srbije, Austrije i Slovenije: Jelena Popržan, Aleksandar Jovanović Šljuka, Rođenice, Širom, Pančevački tamburaški orkestar i Shira Utfila.\nPoslednjeg festivalskog dana, u subotu 2. oktobra u 20h u Dvorani kulturnog centra Pančeva, nastupiće Pančevački tamburaški orkestar i sastav Shira Utfila.\nShira Utfila se bavi istraživanjem, aranžiranjem i izvođenjem sefardske muzike Balkana, Mediterana i Bliskog Istoka. Inspiraciju za svoju muziku pronalazi u bogatstvu balkanske, jevrejsko-španske i bliskoistočne muzičke tradicije. Grupa strastveno kombinuje tradicionalnu muziku i posvećenost njenom očuvanju sa talentom za fjužn i improvizaciju. 2009. godine Shira Utfila u Amsterdamu dobija prestižnu nagradu RASA za najbolju World Music grupu, dok je album „Biviendo en kantando”, izdat za holandskog izdavača Music & Words, svrstan u "Top of the world" selekciju CD izdanja prestižnog britanskog magazina „Songlines”. Bend je upravo završio snimanje novog albuma, na kome se kao novi članovi pojavljuju operetska zvezda Branislava Podrumac i džez pijanista Aleksandar Jovanović Šljuka.


Nekadašnji trener Zvezde podneo kandidaturu za selektora Gane - Sportskacentrala.com\nNekadašnji trener Zvezde podneo kandidaturu za selektora Gane07.03.2017 21:09hFudbalski savez Gane nedavno je raskinuo saradnju sa selektorom Avramom Grantom.\nRaspisan je konkurs za novog selektora nacionalnog tima ove afričke zemlje. Kako navodi "Ghannasoccernet", među 70 kandidata je i nekadašnji trener Crvene zvezde Slaviša Stojanović.\nStrateg iz Slovenije je osvojio titulu sa crveno-belima 2014. godine, a bio je i trener belgijskog Lirsa, Domžala, kao i selektor Slovenije.\n"Crne zvezde" su na Afričkom kupu nacija u Gabonu osvojile četvrto mesto. U prošlosti su reprezentaciju Gane predvodili mnogi stručnjaci sa ovih prostora: Milan Živadinović, Ratomir Dujković, Milovan Rajevac i Goran Stevanović.


Bugajski: Pravo je vreme da se Kosovo učlani u EU i NATO - Politika - Dnevni list Danas\nPočetna » Vesti » Politika » Bugajski: Pravo je vreme da se Kosovo učlani u EU i NATO\nBugajski: Pravo je vreme da se Kosovo učlani u EU i NATO\nJanuš Bugajski,arhiva Foto: N1\nEkspert za pitanja zapadnog Balkana Januš Bugajski rekao je danas da je zbog situacije u Ukrajini sada pravo vreme da Kosovo postane deo NATO i Evropske unije.\nOn je za RTK rekao da je trenutna situacija u Ukrajini i opasnost koja preti drugim zemljama, dobra prilika da Kosovo prodre u medjunarodna tela, kako bi bilo bezbednija zemlja.\n„Pravi je trenutak za članstvo Kosova u NATO, u Evropsku uniju, u Savet Evrope, u bilo koju instituciju koja može da ojača bezbednost Kosova. Smatram da je vreme da svi podrže Kosovo. Turska i Hrvatska su već podržale članstvo Kosova u ovim mehanizmima. Sada je pravo vreme da vidimo šta Kosovo čini da poveća članstvo u evroatlantskim institucijama“, rekao je Bugajski.\nOn je ocenio da „ono što se dešava u Ukrajini stavlja Kremlj u istu kategoriju sa nekim drugim terorističkim organizacijama poput Al Kaide, koje se angažuju na mestima za ubijanje civila, uništavanje imovine poput škola, bolnica“, i da će biti još gore, jer je ruski predsednik Vladim Putin obećao da će kontrolisati Ukrajinu ili je „čak uništiti“.\nBugajski je dodao da Zapad u ovom slučaju nije učinio dovoljno, jer nije dovoljno naoružao Ukrajince, pa se posledice već vide.\n„U svakom slučaju, NATO je obezbedio oružje, ima i dobrovoljaca koji se uključuju u ovaj rat, pa sve ove sankcije Rusiji. Medjutim, pitanje je da li će posle svega to ipak biti Ukrajina ili će to biti neka druga država. Mislim da treba mnogo više da se uradi da bi se Ukrajinci snabdeli avionima i drugim borbenim sredstvima koji su im potrebni da unište što više ruskih arterija, aviona i njihove pešadije. Dakle, trebalo je više da se uradi, ali možda još nije kasno“, rekao je Bugajski.\nOn je rekao da će se u narednim nedeljama situacija u Rusiji postati zanimljiva, medjutim, kako je rekao, ne očekuje da će sadašnji angažman Zapada zaustaviti „rusku agresiju na Ukrajinu“.\n„Ne očekujem da će se to desiti u kratkom roku. Putin je posvećen invaziji ili uništenju Ukrajine. Bilo bi dobro da se što više uništi ruska ekonomija i vojska, kako bi se ruski narod naterao da ustane protiv Putinovog režima. Ako se to ne dogodi, mnogi Rusi će neizmerno patiti kao rezultat povratka osvete ruskoj ekonomiji“, rekao je Bugajski.\nEvropska unijaJanuš BugajskiKosovoNATOprijemPriština\nEkonomija • danas 15:48\nVlade Srbije privremeno zabranila izvoz evro dizela, ograničene visine cena brašna, ulja, šećera…\nDruštvo • danas 15:47\nPutevi Srbije spremni za letnju sezonu: Vozači ne krećite na put tokom najtoplijeg dela dana (VIDEO)\nBLOG UŽIVO: SAD: Putin i dalje želi da zauzme veći deo Ukrajine, rat bi mogao da traje dugo


PRIMENA INTELIGENTNIH TRANSPORTNIH SISTEMA NA PUTEVIMA | Studenti.rs\nDodao: zixon1 dana 02/12/19 • Svrstano u: Saobraćaj,Seminarski radovi\nIme predmeta: Inteligentni sistemi u saobraćaju • Ime profesora: - • Školska godina: 2019 •\nDrumski transport predstavlja otvoren i dinamičan sistem u okviru koga posluju autotransportna preduzeća koja obavljaju javni transport putnika i robe. Autotransportna preduzeća (ATP) svoje usluge pružaju na sve zahtevnijem domaćem i međunarodnom transportnom tržištu. Na poslovanje autotransportnih preduzeća deluju mnogi faktori kako unutrašnji tako i spoljni, pa menadžment autotransportnih preduzeća mora pratiti sve promene i faktore koji izazivaju te promene kako bi preduzimanjem odgovarajućih mera i aktivnosti osigurali efikasno poslovanje, održali adekvatnu konkurentnost na transportnom tržištu i obezbedili razvoj preduzeća.\nMenadžeri u autotransportnim preduzećima svakodnevno donose različite odluke u zavisnosti kojem hijerarhijskom nivou menadžmenta pripadaju. Ekspanzivan razvoj informaciono-komunikacionih tehnologija (IKT) je svakako jedan od najznačajnijih faktora koji deluju na poslovanje autotransportnih preduzeća i njihovo korišćenje od strane autotransportnih preduzeća značajno unapređuje njihovo poslovanje i podiže kvalitet transportne usluge. Informaciono-komunikacione tehnologije u autotransportnim preduzećima predstavljaju izuzetno značajan resurs u procesu donošenja odluka, kao i u procesu kontrole sprovođenja tih odluka. Korišćenje informaciono-komunikacionih tehnologija omogućava prenos i umrežavanje velikog broja informacija koje se nalaze u bazama podataka, a koje koriste menadžeri na svim nivoima upravljanja u autotransportnim preduzećima .\nUpravljanje u autotransportnim preduzećima predstavlja izuzetno složen proces koji zahteva sistemski pristup, kao i izbor modela organizacije autotransportnog preduzeća. Osnovni cilj sistemskog pristupa je :\n• prikupljanje, obrada, skladištenje i distribucija informacija koje su važne za donošenje odluka;\n• konstantna kontrola poslovanja i kvaliteta transportne usluge praćenjem planiranih i ostvarenih pokazatelja i rezultata rada;\nZa razliku od transporta, saobraćaj je posledica potreba za prevozom putnika i roba i isti predstavlja organizovano kretanje transportnih sredstava po zajedničkoj mreži. Uprkos različitim tumačenjima i definicijama transporta i saobraćaja, generalno je transport realizacija potreba za premeštanjem putnika i robe, a saobraćaj je nužna posledica transporta ali takođe, i saobraćaj kao takav utiče na povećanu potrebu za transport.\nOsobenost transporta se ogleda u suštinskoj razlici njegovih specifičnih karakteristika u odnosu na druge oblasti materijalne proizvodnje, jer nema „normalan“ proces realizacije: proizvodnja, prodaja, potrošnja, već se prvo prodaje, zatim najčešće istovremeno proizvodi i troši, i ne može se skladištiti.\nPod transportnim sistemom podrazumeva se integrisana celina interaktivnih elemenata, koji zajedno izvršavaju funkciju transportnog procesa (transportnih zadataka). Elemente transportnog sistema čine :\n• transportna sredstva,\n• tehnički uređaji i oprema,\n• objekti za smeštaj, prijem i otpremu putnika,\n• oprema i objekti za održavanje transportnih sredstava,\n• informacioni sistemi;


U Srbiji sprovedena akcija "STOP medijskom mraku"\nSlogan kampanje "Stop medijskom mraku"\nViše od 160 medija, novinarskih udruženja, nevladinih organizacija, kao i nekoliko stotina pojedinaca podržali su današnju akciju "STOP medijskom mraku", koju je organizovala Grupa za slobodu medija. Kampanja je sprovedena zbog, kako ističu nezavisni mediji, sve većeg pritiska koji vlasti vrše na medije.\nTačno u podne elektronski mediji koji su podržali akciju "STOP medijskom mraku" prekinuli su TV ili radio program i zamračili sajtove, dok su štampani mediji obeležiti svoja izdanja crnim znakom koji simboliše medijski mrak. Uz poruku koja je emitovana - "ovako izgleda kada nema slobodnih medija", nezavisni mediji u Srbiji ističu da aktuelni režim pokušava da spreči rad slobodnih medija zastrašivanjem, pretnjama i finansijskim pritiskom.\nDirektan povod za kampanju "STOP medijskom mraku" bilo je prošlonedeljno gašenje uglednih lokalnih novina "Vranjske", a glavni i odgovorni urednik dnevnog lista "Danas" Draža Petrović je povodom akcije izjavio da vlasti u Srbiji shvataju medije kao neku vrstu neprijatelja i političke opozicije ukoliko su kritički nastrojeni.\n"Ovaj današnji gest možda može da zapita neke ljude i u međunarodnoj zajednici, koji dosta blagonaklono gledaju na taj Vučićev gard koji ima prema medijima, da možda razmisle o tome šta se ovde zaista dešava", kaže Petrović.\nPredsednik NUNS-a Slaviša Lekić objasnio je da akcija "STOP medijskom mraku" ima za cilj da se javnosti otvore oči i da se pozove na solidarnost sa novinarima i medijima. Po rečima Lekića, mediji u Srbiji se ekonomski guše na više načina.\n"Imamo naopaku primenu javnog sufinansiranja medija, imamo faktički zabranu državnim firmama, a često i privatnim firmama da se oglašavaju u medijima koji kritički posmatraju rad Vlade, kao što je slučaj sa "Danasom". Imamo gašenje i gušenje medija, posebno u lokalu", ističe Slaviša Lekić.\nDanašnju akciju nisu podržali vodeći štampani i elektronski mediji, kao ni Udruženje novinara Srbije, čiji su predstavnici ocenili da je protest imao za cilj i podeli novinare i medije.\n"UNS, kao najveće i najstarije udruženje novinara u Srbiji nije moglo, nažalost da podrži ovu akciju ostalih udruženja, jer smo stavljeni pred izbor - uzmi ili ostavi. Druga udruženja nažalost nisu želela da podrže sve lokalne medije koji su pod pritiskom i sve novinare koji su žrtve napada, bilo da dolaze od strane vlasti, bilo od opozicije", objašnjava Vladimir Radomirović, predsednik UNS-a.\nNezavisni mediji u Srbiji ističu da se situacija pogoršala poslednjih godina, uprkos proklamovanom cilju da se zemlja priključi Evropskoj uniji. Takođe, oni optužuju zapadne zvaničnike da ne reaguju na gušenje demokratskih sloboda i da gledaju kroz prste vlastima u Srbiji jer sarađuju u održavanju stabilnosti u regionu.


Direktna banka Kragujevac: Plaćanje računa bez provizije | Gde Investirati\nDirektna banka Kragujevac saopštila je danas da je ukinula proviziju za plaćanje računa putem e-banking i m-banking aplikacija.\nKako se navodi, digitalni servisi Direktne banke pružaju mogućnosti vođenja ličnih finansija, menjačkih poslova, brzog plaćanja, jednostavnog pregleda izvoda, prometa računa, štedne i kreditne partije, kao i opcije pretrage najbližeg bankomata ili ekspoziture.\nBanka je navela da broj korisnika digitalnih usluga iz godine u godinu beleži značajan rast, dodavši da je prema podacima Narodne banke Srbije u ovoj godini više od polovine domaćih naloga za plaćanje realizovano elektronskim putem, kao i da se trend rasta očekuje i ubuduće.\nDirektna banka je uvela u ponudu i nove pakete tekućih računa: osnovni, plus i zlatni, u okviru kojih je besplatno na raspolaganju i nova DinaCard debitna kartica Direktne nanke, prilagođena za sva bezgotovinska plaćanja robe i usluga, kao i za podizanje gotovine na bankomatima u zemlji.\nPrevious Wall Street: Berze pod pritiskom američko-kineskog trgovinskog rata\nNext Rusija očekuje slabljenje rublje i ekonomskog rasta\nTags Direktna bankaProvizijaračuni